title: SSBL Salibandy Oy

text: SSBL Salibandy Oy on Suomen Salibandyliiton omistama myynnistä ja markkinoinnista vastaava osakeyhtiö, joka aloitti toimintansa vuoden 1999 alusta. Yhtiön vastaa maajoukkueiden toiminnasta, sekä miesten että naisten Salibandyliigojen, miesten Divarin ja Suomen Cupin järjestämisestä. Myös maajoukkueiden ja kansallisten pääsarjojen yhteistyö- ja markkinointioikeudet ovat SSBL Salibandy Oy:llä. Osakeyhtiön toimitusjohtajana toimii tällä hetkellä Kimmo Nurminen.


title: Nicolas Trigault

text: Nicolas Trigault (1577-1629) oli ranskalainen jesuiitta, joka tunnetaan parhaiten Kiinassa toimineena lähetyssaarnaajana. Hänen nimensä tunnetaan myös latinalaistettuina muotoina Trigautius tai Trigaultius.


title: Nicolas Trigault

text: Trigault syntyi nykyisen Ranskan alueella sijaitsevassa Douaissa. Jesuiittoihin hän liittyi jo ennen 1500-luvun loppua, ja 1600-luvun alkupuoliskolla suuntasi lähetyssaarnaajana Kaukoitään. Lähetyssaarnauksen lisäksi Trigault sai myöhempinä vuosina tehtäväkseen palata Eurooppaan raportoimaan lähetystoimman onnistumisesta paavi Paavali V:lle, minkä jälkeen hän kierteli Euroopassa keräämässä rahaa jesuiittojen työlle Aasiassa. Euroopan-matkansa jälkeen hän palasi lähetystyöhön. Trigault kuoli vuonna 1629 Kiinan Hangzhoussa.


title: Sniper Elite

text: Sniper Elite on Rebellion Developmentsin kehittämä taktinen ammuntapeli, joka julkaistiin vuonna 2005 Microsoft Windowsille, PlayStation 2:lle, Xboxille ja Wiille. Pelille on myöhemmin julkaistu myös jatko-osat "Sniper Elite V2" ja "Sniper Elite 3".


title: Sniper Elite

text: Pelin päähenkilönä toimii yhdysvaltalainen OSS-agentti Karl Fairburne, joka naamioidaan saksalais-tarkka-ampujaksi ja lähetetään Berliiniin vuonna 1945 tehtävänään estää neuvostoliittolaista NKVD:tä saamasta käsiinsä saksalaisten aseteknologiaa. Fairburne saa tehtävän, koska hän on syntyperältään saksalainen ja on asunut lapsuutensa Saksassa.


title: Sniper Elite

text: Yksi pelin ominaisuuksista on realistiset ballistiikat. Pelissä täytyy ottaa huomioon ampumaetäisyys, tuulen nopeus ja -suunta ja hahmon pulssi. Kiväärillä tähdätessä peli kuvataan ensimmäisessä persoonassa, mutta muutoin pelikuvakulma pysyy kolmannessa persoonassa. Kun pelaaja osuu vihollista päähän,tai osuu liikkuvaan kohteeseen, peli alkaa seurata luodin kulkua hidastetussa tilassa. Peli poikkeaa muista ammuntapeleistä siinä, että ampuminen vaatii hyvän piilopaikan ja kärsivällisyyttä.


title: Timo Laaksonen

text: Timo Kalevi Laaksonen (24. maaliskuuta 1945 Pori – 28. heinäkuuta 2008 Pori) oli suomalainen poliitikko, joka toimi kansanedustajana vuosina 1983–1999 ja Porin kaupunginvaltuustossa vuosina 1977–2008. Laaksonen edusti ensin SKDL:ää, ja vuodesta 1990 Vasemmistoliittoa. Hän oli myös Suomen Kommunistisen Puolueen keskuskomitean ja poliittisen toimikunnan jäsen. Laaksonen oli SKDL:n viimeinen varapuheenjohtaja. Laaksonen toimi presidentin valitsijamiehenä vaaleissa 1978 ja 1988.


title: Timo Laaksonen

text: Ammatiltaan Laaksonen oli prosessi- ja korjausmies sekä myöhemmin Outokummun Porin-tehtaiden pääluottamusmies. Hän Metalliliiton jäsen 1960-luvulta alkaen. Hän oli Eläkeläiset ry:n puheenjohtaja vuodesta 2006 kuolemaansa saakka. Laaksonen kuoli syöpään.


title: Intuitiopumppu

text: Intuitiopumppu on Daniel Dennettin kehittämä termi, joka tarkoittaa sellaista ajatuskoetta, joka on muotoiltu tuottamaan intuitiivisia vastauksia johonkin ongelmaan.


title: Intuitiopumppu

text: Dennett käyttää termiä teoksessaan "Tietoisuuden selitys" halventavana ilmaisuna kuvatessaan John Searlen kiinalaisen huoneen ajatuskoetta. Hänen mukaansa ajatuskoe on suunniteltu tuottamaan intuitiivisia mutta vääriä vastauksia muotoilemalla se niin, ettei kaikkia sen huomionarvoisia seuraamuksia voida helposti kuvitella ja ne tapaavat jäädä huomiotta.


title: Intuitiopumppu

text: Dennett katsoo, että Searlen esittämän ajatuskokeen tapauksessa se intuitiivinen ajatus, ettei pelkkiä symboleja sääntökirjan mukaan käsittelevällä järjestelmällä (kuten henkilö) ole ymmärrystä symbolien suhteen, jättää huomiotta sellaiset seikat kuten muisti ja mieleenpalauttaminen, tunteet, yleistieto sekä rationaalisuus, jotka ajatuskokeessa esiintyvältä järjestelmältä vaadittaisiin, jotta ajatuskoe toimisi. Dennett myöntää, ettei Searle kiellä tällaisia kykyjä kyseessä olevalta järjestelmältä, mutta katsoo, ettei tämä myöskään rohkaise asian käsittelyyn. Dennettin mukaan kiinalaisen huoneen tapauksessa meidän on kuitenkin suorastaan pakko kuvitella, että kyseisen kaltaisella järjestelmällä olisi mainitut kyvyt — ja jos teemme näin, ei olekaan enää itsestään selvää, etteikö järjestelmällä olisi ymmärrystä.


title: Intuitiopumppu

text: Dennettin tarkoittamille ajatuskokeille on hänen mukaansa tyypillistä, että ne ovat täynnä aukkoja, mutta eloisia ja helppoja muistaa; niissä ei ole tärkeää johtopäätös, vaan hyvä tarina. Eräinä muina esimerkkeinä hän mainitsee Platonin luolavertauksen ja René Descartesin pahan demonin.


title: Intuitiopumppu

text: Dennett on käyttänyt termiä myös myönteisessä merkityksessä kuvaamaan ajatuskoetta, joka helpottaa monimutkaisten asioiden ymmärtämistä tai niitä koskevaa päättelyä valjastamalla intuition apuun.


title: Night Passage

text: Night Passage on fuusiojazz-yhtye Weather Reportin kymmenes studioalbumi, joka julkaistiin vuonna 1980. Albumi on tyylillisesti jonkinlainen käännös kohti yhtyeen alkupään levyjä, joissa improvisoidut kappalerakenteet muodostavat sävellysten perustan.


title: Pat Musick

text: Pat Musick (s. 1. marraskuuta 1956 St. Louis, Missouri, Yhdysvallat) on yhdysvaltalainen ääninäyttelijä, joka tunnetaan muun muassa Smurffien-animaatiosarjan myötä.


title: Pat Musick

text: Musick on naimisissa Jeffrey Whitmanin kanssa ja heillä on yksi tytär Mae Whitman, joka on näyttelijä. Lisäksi hän tekee äänirooleja animaatioihin äitinsä tavoin.


title: Kristiansandin eläintarha

text: Kristiansandin eläintarha (, myös "Dyreparken") on yhdistetty eläintarha ja huvipuisto Kristiansandin lähistöllä Norjassa, Länsi-Agderin läänissä. Se perustettiin vuonna 1964 ja siitä on kehittynyt Norjan toiseksi suosituin matkailukohde Holmenkollenin jälkeen. Vuonna 2007 ympäri vuoden avoinna olevassa puistossa vieraili yli 670 000 matkailijaa.


title: Kristiansandin eläintarha

text:
Eläintarhan alullepanijana toimi Willy Tjomsaas, joka viiden liikemiehen kanssa perusti yrityksen nimeltä "Kristiansand Dyrepark" 22. huhtikuuta 1964. Jo samana syksynä yritys palkkasi eläintenhoitajan, kiinteistönhoitajan sekä kirvesmiehen. Ensimmäiset vieraat otettiin vastaan epävirallisesti jo helluntaina 1965. Samana vuonna toimintaan tuli mukaan sittemmin pitkäaikaisena johtajana toiminut Edvard Moseid, jonka elämäntyöksi tarhan kehittäminen muodostui. Virallisesti tarha avattiin 25. kesäkuuta 1966, jolloin siellä oli 30 eläinlajia, joista vetonaulana pidettiin karhua. Pääsylippu maksoi tuolloin kolme kruunua aikuisilta ja 1,50 kruunua lapsilta.
1960- ja 1970-luvuilla eläinlajien määrä lisääntyi tasaisen hitaasti ja tarhaan tuli myös myyntikojuja. 1970-luvulla tarha tunnettiin maailman suurimpana kamelien vientipaikkana. Samoihin aikoihin tarhassa syntyivät myös ensimmäiset omat simpanssit, joista tuli sittemmin tärkeä osa sen myöhempää kehitystä. "Julius"-apina syntyi jouluna 1979. Sen vanhemmat eivät pitäneet poikasesta huolta ja apina siirtyi Edvard Moseidin kotihoitoon. Pikkuapinasta tuli maankuulu ja kansa halusi nähdä sen. Juliuksesta tehtiin oma laulu ja kirja ja se teki eläintarhasta tunnetun koko Norjassa. Vuonna 1981 Julius-apinasta tehtiin oma lasten-TV-ohjelma.


title: Kristiansandin eläintarha

text:
Vuonna 1983 eläintarha laajensi toimintaansa vapaa-ajan puiston suuntaan ja sinne alettiin sijoittaa erilaisia leikkilaitteita ja huvipuistomaisia elementtejä. Vuonna 1990 Terje Formoen esittämä Kapteeni Sapelihammas (), josta tuli uusi menestystarina, esiintyi puistossa ensi kertaa. Kapteeni Sapelihammas -näytelmän on nähnyt siitä lähtien jo yli puoli miljoonaa katsojaa. Kardemumma-kylä, joka rakennettiin Thorbjørn Egnerin kirjan "Kolme iloista rosvoa" pohjalta, avattiin 1991. Sen myötä vierailijamäärät lähes kaksinkertaistuivat ja siitä tuli suurin yksittäinen menestystekijä puiston historiassa.
Huvipuisto meni Oslon pörssiin 1993. Vuonna 1995 Kapteeni Sapelihammas ei esiintynyt puistossa ja yleisömäärät romahtivat. Vuodesta 1996 puolestaan tuli uusi ennätysvuosi ja puistossa vieraili yli puoli miljoonaa kävijää. Kävijämäärät kuitenkin laskivat 1990-luvun loppua kohden, kunnes vuonna 2001 edellinen ennätys jälleen ylitettiin lähes 529 000:n kävijän voimin. Ennätysvuosi seurasi toistaan ja vuonna 2003 tarhaan tuli kaksi siperiantiikeriä, jotka saivat tarhassa myös Tinka-nimisen pennun 2003. 600 000:n kävijän rajapyykki ylitettiin 2005 ja vuonna 2007 puistossa vieraili jo 670 746 kävijää.


title: Kristiansandin eläintarha

text: Yritys muuttui julkisesta osakeyhtiösta takaisin tavalliseksi osakeyhtiöksi vuonna 2007 Braganza AS:n ostettua kaikki yhtiön osakkeet 2006.


title: Betty ja Barney Hillin abduktio

text: Betty ja Barney Hillin abduktiolla tarkoitetaan tapausta, jossa yhdysvaltalaisten Betty (1919–2004) ja Barney Hillin (1923–1969) väitetään joutuneen harmaiden avaruuden muukalaisten kaappaamiksi automatkallaan 19. syyskuuta 1961. He kertoivat kokeneensa automatkan jälkeen omituisia tuntemuksia, ja Betty Hill sanoi nähneensä tapaukseen viittaavia unia. Tapauksen yksityiskohtia Hillit palauttivat mieleensä vuonna 1964 tohtori Benjamin Smithin hypnotisoimina. Tapauksen tutkijat ovat tosin sanoneet, että Barneyn muistoihin olivat saattaneet vaikuttaa Bettyn hänelle kuvaamat todentuntuiset painajaiset.


title: Betty ja Barney Hillin abduktio

text: Vaikka väitetyn kohtaamisen tutkijat esittivät maanläheisempiäkin selityksiä, Hilleistä tuli kuuluisuuksia UFOihin uskovien keskuudessa. Heistä on tehty kirja, elokuva ja televisiosarja.


title: Betty ja Barney Hillin abduktio

text: Hillien tapausta on nimitetty myös Zeta Reticuli -tapaukseksi, koska olioiden väitettiin tulleen Zeta Reticulista.


title: Catholic Encyclopedia

text: Catholic Encyclopedia, nykyisin myös nimellä Old Catholic Encyclopedia tunnettu, on 1900-luvun alussa toimitettu englanninkielinen tietosanakirja liittyen katolilaisuuteen. Teos ilmestyi useana eri niteenä vuosien 1907–1914 välillä, eli se toimitettiin kokonaisuudessaan konservatiivisen paavi Pius X:n pontifikaatin aikana.


title: Catholic Encyclopedia

text: Kirjan kirjoitustyössä tärkeimpinä valvojina toimi useita katolilaisten oppilaitosten opettajia, ja se sai hyväksynnän silloiselta New Yorkin arkkipiispalta, kardinaali John Murphy Farleylta.


title: Catholic Encyclopedia

text: Nykyaikana "Catholic Encyclopedian" tiedot ovat osin vanhentuneita ja osittain myös ristiriidassa modernimpien lähteiden kanssa. Kirja ei esimerkiksi tunne noin viittäkymmentä vuotta myöhemmin pidettyä Vatikaanin toista kirkolliskokousta, joka muutti paljon katolilaista oppia ja kirkkoa.


title: Mantellin ufotapaus

text: Mantellin ufotapaus tapahtui Kentuckyssä yhdysvalloissa 7. tammikuuta 1948. Kentuckyn ilmakansalliskaartin lentäjä kapteeni Thomas F. Mantell menehtyi jahdatessaan väitetysti UFOa. Nähdystä tunnistamattomasta valkoisesta kappaleesta raportoivat myös muutamat muut, mukaan lukien sitä tornista Fort Knoxissa tarkkailleet.


title: Mantellin ufotapaus

text: Mantellin tapaus oli varhaisimpia laajasti uutisoituja väitettyjä UFO-kohtaamisia. Aluksi arveltiin, että UFO olisi ollut Venus, jonka näkyvyys kuitenkin oli tapauksen ajankohtana kovin heikko. Tapausta ei siksi ole virallisesti selvitetty.


title: Donald Keyhoe

text: Donald Edward Keyhoe (20. kesäkuuta 1897 – 29. marraskuuta 1988) oli yhdysvaltalainen merijalkaväen upseeri ja kirjailija, joka tuli tunnetuksi UFO-tutkijana. Hän työskenteli 1950–1960-luvuilla National Investigations Committee On Aerial Phenomenassa, johtoportaassa asti.


title: Donald Keyhoe

text: Keyhoe julkaisi useiden ufokirjojensa ohella myös kaunokirjallisuutta.


title: Warfare Noise I

text:
Warfare Noise I on brasilialaisen Cogumelo Recordsin vuonna 1986 julkaisema split-albumi, joka esitteli Belo Horizontesta kotoisin olevia extreme metal -yhtyeitä. Levyllä esiintyivät Chakal-, Mutilator-, Sarcófago- ja Holocausto-nimiset yhtyeet. "Warfare Noise I" oli jokaisen sille levyttäneen yhtyeen ensimmäinen studiojulkaisu (demoja lukuun ottamatta).
Vuoden 2007 CD-uudelleenjulkaisu sisältää muutamia uusia kappaleita:


title: Esiintymäidentiteettiteoria

text: Esiintymäidentiteettiteoria eli token-identiteettiteoria (esiintymäfysikalismi, token-fysikalismi) on fysikalistinen mielenfilosofinen identiteettiteoria, jonka mukaan jokainen henkisen tapahtuman esiintymä ("token") on identtinen jonkin aivoissa tapahtuvan fysikaalisen tapahtuman kanssa.


title: Esiintymäidentiteettiteoria

text: Teoriaa kutsutaan "token"-identiteettiteoriaksi erotuksena samankaltaisesta mutta erillisestä teoriasta nimeltä tyyppi-identiteettiteoria. Ero perustuu tyyppi–token-erotteluun. Erottelua voidaan havainnollistaa yksinkertaisella esimerkillä: sana ”kissa” sisältää neljää tyyppiä olevia kirjaimia ("k", "i", "s", "a") ja viisi kirjaintokenia eli -esiintymää, kun kirjaimella "s" on kaksi esiintymää.


title: Esiintymäidentiteettiteoria

text: Esiintymäidentiteettiteorioiden mukaan sen tosiseikan, että tietty aivotila yhdistyy vain yhteen henkilön henkiseen tilaan, ei tarvitse merkitä sitä, että henkisten tilojen tyyppien ja aivotilojen tyyppien välillä pitäisi olla absoluuttinen vastaavuus. Siinä missä tyyppi-identiteettiteorioissa tietyn tyyppiset henkiset tilat ovat aina tietyn tyyppisiä aivotiloja, esiintymäidentiteettiteoriassa ajatus on, että ainoastaan henkisten ilmiöiden partikulaariset esiintymät ovat identtisiä fysikaalisten tapahtumien partikulaaristen esiintymien kanssa.


title: Esiintymäidentiteettiteoria

text: Seurauksena esiintymäidentiteettiteoria sallii monitoteutuvuuden, eikä tyyppi-identiteettiteorian vaatimaa reduktiota henkisistä tiloista johonkin tiettyihin aivotiloihin tarvita. Funktionalismi on yhteensopiva esiintymäidentiteettiteorian kanssa, mutta sen ei yleensä katsota olevan yhteensopiva tyyppi-identiteettiteorian kanssa. Muista mielenfilosofisista teorioista anomaalinen monismi ja useimmat muut ei-reduktiivisen fysikalismin muodot ovat esiintymäidentiteettiteorioita.


title: Eettisen kaupan puolesta

text: Eettisen kaupan puolesta ry (lyh. Eetti ry, vuoteen 2010 asti Reilun kaupan puolesta Repu ry) on puoluepoliittisesti ja uskonnollisesti sitoutumaton kansalaisjärjestö, jonka tarkoituksena on edistää oikeudenmukaisempaa ja ekologisesti kestävämpää maailmankauppaa.


title: Eettisen kaupan puolesta

text: Eetin toiminnan ytimessä ovat paikallisryhmät, joita on yli kymmenellä paikkakunnalla eri puolilla Suomea. Monipuoliseen kansalaistoimintaan kuuluvat mm. opintopiirit, maistatukset, kouluvierailut sekä erilaiset tempaukset. Eetti järjestää jäsenilleen ja muille reilusta kaupasta kiinnostuneille myös valtakunnallisia koulutuksia ja yhteistyötapaamisia. Viime vuosina Eetti on keskittynyt erityisesti julkisyhteisöjen eettisten hankintojen edistämiseen sekä Euroopan laajuisen vapaaehtoisverkoston Fairtrade Action Networkin luomiseen.


title: Eettisen kaupan puolesta

text: Eetti toimii tiiviisti yhteistyössä Reilun kaupan edistämisyhdistyksen kanssa ja sen muita tämänhetkisiä yhteistyökumppaneita ovat mm. SASK, Suomen Palloliitto, Changemaker, Attac, Maan ystävät, Nuorten Akatemia ja Vihreä Sivistys- ja Opintokeskus.


title: Eettisen kaupan puolesta

text: Turun Eettisen kaupan puolesta ry on vuonna keväällä 2002 aloittanut Eetti ry:n paikallisryhmä. Paikallisryhmän tarkoituksena on ollut tuoda Reilua kauppaa tutuksi Turussa ja sen lähialueilla. Parhaillaan Turun repu työskentelee joulukuussa 2005 alkaneen Reilu Turku -kampanjan parissa, jonka tarkoituksena on muuttaa Turku Reilun kaupan kaupungiksi.Turku


title: Pamplonan taistelu

text: Pamplonan taistelu taikka Pampelunan taistelu käytiin 20. toukokuuta 1521 ranskalaisten ja espanjalaisten joukkojen välillä. Taistelu oli osa italialaissotia. Taistelun tuloksena ranskalaiset joukot valtasivat Pamplonan kaupungin ja sen linnan.


title: Pamplonan taistelu

text: Espanja oli valloittanut Pampolonan Navarran kuningaskunnalta 1512 ja nyt kaupunki palautettiin hetkellisesti Navaralle. 30. kesäkuuta kuitenkin espanjalaiset voittivat Navarran Noáinin taistelussa ja Pamplona menetettiin jälleen.


title: Pamplonan taistelu

text: Eräs tärkeä seikka taistelun jälkivaikutuksista oli, että sen aikana haavoittui ritari Ignatius Loyola. Pitkän toipumisensa aikana Loyola syventyi uskonnolliseen kirjallisuuteen ja päätti omistaa elämänsä kirkolle. Myöhemmin Loyolasta tuli jesuiittaveljeskunnan perustajajäsen. Ignatius Loyola oli jesuiittaveljeskunnan eräs tärkeimmistä henkilöistä.


title: Reilu kauppa ry

text: Reilun kauppa ry myöntää ja valvoo Reilun kaupan merkin käyttöä Suomessa ja Baltiassa sekä tiedottaa Reilun kaupan järjestelmästä. Sen tavoitteena on lisätä suomalaisten tietoa kaupan vaikutuksista kehitykseen ja kehitysmaiden köyhien elinoloihin sekä korjata epäkohtia merkkijärjestelmän avulla. Yhdistyksellä on 28 valtakunnallista jäsenjärjestöä. Yhdistys on Reilun kaupan kansainvälisen kattojärjestön Fairtrade Labelling Organizations Internationalin jäsen.


title: Holocausto

text: Holocausto on Brasilian Belo Horizontesta kotoisin oleva metalliyhtye. Yhtye perustettiin vuonna 1985 ja se aloitti soittamalla tuon ajan extreme metal -yhtyeille tyypillistä death, thrash ja black metalia yhdistelevää musiikkia. Black metal -vaikutteet kuitenkin karsiutuivat ajan myötä pois, ja nykyään yhtye soittaa punk-vaikutteista thrash ja death metalia.


title: Holocausto

text: Holocausto käytti uransa alkuvaiheessa paljon natsismiin viittaavaa rekvisiittaa. Syytöksistä huolimatta yhtyeen jäsenet eivät todellisuudessa olleet kiinnostuneita äärioikeistolaisuudesta vaan toimivat shokeeraustarkoituksessa. Monet yhtyeen kappaleet käsittelivät keskitysleirejä, väkivaltaa ja sotaa. Tämäkin tulkittiin fasismin ylistykseksi, vaikka sanoitukset todellisuudessa kritisoivat ihmiskunnan lähihistorian verisyyttä.


title: Holocausto

text: Ensialbuminsa jälkeen yhtye siirtyi tekemään teknisempää thrash metalia. Vuoden 1993 albumi Tozago As Deismno oli huomattavan kokeellinen, mutta sen kokoonpanolla ei ollut juurikaan tekemistä klassisen Holocauston kanssa, kuten ei myöskään erittäin kokeilevalla tyylillä. Tämä Holocauston kokoonpano vaihtoikin nimensä pian pian kokonaan uuteen asuun "PexbaA" ja alkoi soittaa avantgarde jazz/rockia. Holocausto hajosi vuonna 1994, mutta yhdistyi uudelleen vuonna 2004.Holocauston nykyinen kokoonpano on:


title: Matteo Ricci

text: Matteo Ricci (6. lokakuuta 1552 – 11. toukokuuta 1610) oli italialainen jesuiitta ja lähetyssaarnaaja Kaukoidässä.


title: Matteo Ricci

text: Ricci syntyi 1552 Maceratan kaupungissa. Hän opiskeli nuoruusvuotensa jesuiittakoulussa. Myöhemmin hän osoitti halua liittyä mukaan veljeskunnan lähetystyöhön Aasiassa. Vuonna 1578 hän saapui Intian Goaan ja parin vuoden kuluttua tästä matkusti Kiinaan.


title: Matteo Ricci

text: Kiinassa Ricci noudatti jesuiittojen omaksumaa paikalliseen kulttuuriin sopeutumisen periaatetta. Ricci meni toimissaan niin pitkälle, että alkoi elää kiinalaisen elämäntyylin mukaisesti, pukeutui kiinalaisittain ja kasvatti itselleen tavan mukaan pitkät kynnet. Hän pyrki myös löytämään yhtäläisyyksiä kiinalaisesta filosofiasta ja kristinuskosta. Tämän työn seurauksena hän esitti kristilliset tulkinnat kungfutselaisuuden käsitteille "tie" ("taivas") ja "chang-ti" ("ylhäinen herra" taikka "herra ylhäällä"). Riccin työn tulokset eivät kuitenkaan olleet täysin aukottomia ja kiinalaiseen filosofiaan istuvia: esimerkiksi "chang-ti"'n rinnastaminen persoonalliseen jumaluuteen ei istunut kiinalaiseen ajatteluun, joka näki käsitteen persoonattomana voimana ja "kosmisena alkusyynä".


title: Matteo Ricci

text: Kiinassa Ricci eli elämänsä loppuun asti: hän menehtyi Pekingissä vuonna 1610.


title: Agenda 21

text: Agenda 21 on Yhdistyneiden kansakuntien kestävän kehityksen toimintaohjelma. Se hyväksyttiin Rio de Janeirossa vuonna 1992. Toimintaohjelmassa paikallisuudella ja kansalaisyhteiskunnan osallistumisella on keskeinen rooli.


title: Agenda 21

text: Ohjelmateksti esiteltiin ensimmäisen kerran Rio de Janeirossa Earth Summitissa 13. kesäkuuta 1992. Kokouksessa yli 178 maan hallitukset äänestivät ohjelman hyväksymisen puolesta. Tekstin työstäminen oli alkanut jo 1989 ja sitä oli työstetty koko kaksiviikkoisen Earth Summitin ajan. Numero 21 ohjelman nimessä viittaa 21. vuosisataan.


title: Agenda 21

text: Kappaleessa 8.7. esitetään, että maiden hallitusten on muodostettava kansalliset kestävän kehityksen strategiat. Strategioiden on rakennuttava olemassa olevien kansallisten talous-, sosiaali- ja ympäristöaiheisten toimintaohjelmien päälle ja yhdistettävä näitä. Strategian kehittämisessä on osallistettava mahdollisimman laaja toimijajoukko.


title: Agenda 21

text: Strategian tavoitteena tulee olla varmistaa sosiaalisesti vastuullinen taloudellinen kehitys samalla kun suojellaan luonnonvaroja ja ympäristöä.


title: Agenda 21

text:
Ilmakehän suojelu, metsiensuojelu, ympäristönsuojelu, biologisen monimuotoisuuden säilyttäminen (luonnon monimuotoisuus), pilaantumisen valvontaa ja biologisten sekä radioaktiivisten jätteiden hallinta.
Agenda 21:ssa todetaan, että kaikkien sosiaalisten ryhmien osallistuminen ja sitoutuminen on ratkaisevaa ohjelman toteutumisen kannalta . Tärkeiksi ryhmiksi tunnustetaan seuraavat:


title: Agenda 21

text: Joulukuussa 1992 YK:n 49. yleiskokouksen päätöksellä perustettiin (CSD, ) tehtävänään seurata ja toimeen panna Agenda 21 -toimintaohjelmaa. Se toimii YK:n talous- ja sosiaalineuvoston alaisuudessa.


title: Agenda 21

text: Ohjelman tavoitteisiin kuuluu oman kestävän kehityksen ohjelman saaminen kaikille kunnille. Ohjelman vuoksi Suomessa on alettu viettää yleensä maakuntien keskuskaupunkien koordinoimana mm. ympäristöviikkoja, joiden teemana on energiankulutuksen vähentäminen ja ympäristötietoisuus. Osallistuvissa maakunnissa on omat Agenda 21:ä vastaavat ohjelmansa ja tapahtumansa.


title: Agenda 21

text: Toimintaohjelmaa ja sen täytäntöönpanoa on kritisoitu monesta syystä. Siitä on syytetty todellisuuden ja ideaalien kohtaamattomuudesta, läpinäkyvyyden ja demokratian puutteesta, vaikeaselkoisten ja moniselitteisten käsitteiden käyttämisestä, suuryritysten intressien liiallisesta kuuntelemisesta jne.


title: Alue-ekologinen suunnittelu

text: Alue-ekologinen suunnittelu tarkoittaa valtion mailla tehtävää maankäytön suunnittelua. Suunnittelun toteuttaa Metsähallitus. Suunnittelun tavoitteisiin kuuluu taloudellisten, ekologisten ja sosiaalisten käyttömuotojen yhteensovitus.


title: Alusvesi

text: Alusvesi on kesällä järvissä harppauskerroksen alapuolella olevaa vettä. Harppauskerroksen päällä on päällysvesi.


title: Ammoniumioni

text: Ammoniumioni on moniatominen positiviinen kompleksi-ioni, jonka kemiallinen kaava on NH. Se syntyy ammoniakkimolekyylin (NH) ottaessa vastaan protonin eli vetyionin (H).


title: Ammoniumioni

text: Ammoniumioni esiintyy kationina ammoniumsuoloissa kuten ammoniumkloridissa eli salmiakissa. Ammoniumsuolat muistuttavat ominaisuuksiltaan huomattavasti vastaavia alkalimetallien suoloja, ja sitä kutsutaankin pseudoalkalimetalli-ioniksiksi. Lisäksi ammoniumioneja esiintyy jonkin verran myös ammoniakin vesiliuoksessa, sillä ammoniakki on emäs, jonka molekyyli voi ottaa vesimolekyyliltä vastaan protonin muodostaen ammoniumionin.


title: Ammoniumioni

text: Nimeä ammonium käytetään myös kationeista, jotka syntyvät jonkin amiinin ottaessa vastaan protonin, sekä kvaternäärisissä ammoniumyhdisteissä esiintyvistä ioneista NR. Näiden voidaan ajatella syntyvän ammoniumionista (NH korvaamalla yksi tai useampi siinä olevista vetyatomeista jollakin orgaanisella radikaalilla, josta käytetään merkintää "R".


title: Ammoniumioni

text: Ammoniumioni syntyy kun ammoniakki, joka on heikko emäs, reagoi jonkin hapon kanssa vastaanottaen protonin:


title: Ammoniumioni

text: Ammoniumioni itse on heikko happo, jonka happovakio (p"K") on 9,2. Happoluonteensa vuoksi se reagoi Brønstedin happo-emästeorian mukaisesti emästen kanssa muodostaen ammoniakkia:


title: Ammoniumioni

text: Tämän vuoksi ammoniakkia syntyy ammoniumsuolojen väkevien liuosten reagoidessa vahvojen emästen kanssa. Toisaalta kun ammoniakki liukenee veteen, pieni osa siitä muuttuu ammoniumioneiksi:


title: Ammoniumioni

text: Kuinka suuri osa ammoniakista muuttuu ammoniumioneiksi, riippuu liuoksen pH:sta. Jos pH on alhainen eli liuos on hapan, reaktion tasapaino siirtyy oikealle: suurempi määrä ammoniakkimolekyylejä muuttuu ammoniumioneiksi. Jos pH on korkea eli liuos on emäksinen, tasapaino siirtyy vasemmalle, sillä hydroksidi-ionit ottavat protoneja ammoniumioneilta, jotka muuttuvat takaisin ammoniakiksi.


title: Ammoniumioni

text: Ammoniumyhdisteitä voi syntyä myös höyrytilassa. Esimerkiksi jos ammoniakkihöyry joutuu kosketuksiin vetykloridihöyryn kanssa, syntyy valkoinen, ammoniumkloridista koostuva pilvi, joka vähitellen tiivistyy kiinteänä aineena ohueksi kerrostumaksi lähellä olevien kappaleiden pinnoille.


title: Ammoniumioni

text: Ammonium esiintyy kationina monissa suoloissa kuten ammoniumkarbonaatissa, ammoniumkloridissa ja ammoniumnitraatissa. Useimmat yksinkertaiset ammoniumsuolat liukenevat runsaasti veteen. Poikkeuksena on ammoniumheksakloroplatinaatti, jota on aikoinaan käytetty ammoniumin tutkimukseen. Ammoniumnitraatti ja varsinkin ammoniumperkloraatti ovat herkästi räjähtäviä, ja niissä ammoniumioni toimii pelkistimenä.


title: Ammoniumioni

text: Ammoniakin typpiatomilla (N) on vapaa elektronipari, jolla se voi sitoa protonin (H). Tämän vuoksi ammoniumionissa kaikki neljä N-H -sidosta ovat samanlaisia, polaarisia kovalenttisia sidoksia. Ioni on isoelektrinen metaanin ja boorihydridin kanssa. Ammoniumionin läpimitta on 175 pm, mikä on lähellä cesiumionin läpimittaa, 183 pm.


title: Ammoniumioni

text: Ammoniumionin vetyatomit voidaan korvata alkyylilla tai muulla orgaanisella ryhmällä, jolloin saadaan "substituoituja ammoniumioneja" eli IUPACin nimistön mukaan aminium-ioneja. Orgaanisten ryhmien lukumäärästä riippuen näitä ioneja sanotaan "primaarisiksi", "sekundaarisiksi", "tertiaarisiksi" tai "kvaternäärisiksi" ammoniumkationeiksi. Kvaternäärisiä ammoniumioneja lukuun ottamatta ne ovat heikkoja happoja.


title: Ammoniumioni

text: Esimerkkinä reaktiosta, jossa syntyy tällainen ioni, voidaan mainita dimetyyliamiinin (CH)NH ja happojen väliset reaktiot, joissa syntyy "dimetyyliammonium"-ioni (CH)NH:


title: Ammoniumioni

text: Kvaternäärisissä ammoniumioneissa on typpiatomiin sitoutuneina neljä orgaanista ryhmää. Niissä ei ole typpiatomiin sitoutunutta vetyatomia. Näitä kationeja, esimerkiksi tetra-n-butyyliammoniumia, käytetään joskus korvaamaan natrium- tai kaliumionit vastaavan anionin liukoisuuden nostamiseksi orgaanisissa liuottimissa. Primaariset, sekundaariset ja tertiaariset ammoniumsuolat vaikuttavat samoin, mutta ovat vähemmän lipofiilisiä. Niitä käytetään myös faasimuutoskatalysaattoreina ja tensideinä.


title: Ammoniumioni

text: Ammoniumioneja syntyy eläinten aineenvaihdunnan jäteaineina. Kaloista ja selkärangattomista vesieläimistä se erittyy suoraan veteen. Nisäkkäillä, hailla ja sammakkoeläimillä se muuttuu ureasyklissä ureaksi, koska on vähemmän myrkyllistä ja tehokkaammin varastoitavaa. Lintujen, matelijoiden ja maan matojen aineenvaihdunnassa syntyvä ammonium muuttuu virtsahapoksi, joka on kiinteää ja voidaan sen vuoksi erittää menettämättä paljonkaan vettä.


title: Ammoniumioni

text: Ammonium on tärkeä typen lähde monille kasveille, varsinkin niille, jotka kasvavat vähähappisessa maaperäksi. Lannoitteina käytetäänkin muun muassa ammoniumnitraattia ja ammoniumsulfaattia. Liian suurena määränä ammonium on kuitenkin useimmille lajeille myrkyllistä, ja sen vuoksi sitä harvoin käytetään kasvien ainoana typen lähteenä.


title: Ammoniumioni

text: Ammoniumionilla on hyvin samankaltaisia ominaisuuksia kuin raskaimmilla alkalimetalleilla, ja sitä pidetään usein niiden läheisenä sukulaisena.


title: Ammoniumioni

text: Vaikka puhdasta metallista ammoniumia ei ole voitu valmistaa, ammonium voi monien metallien tavoin muodostaa elohopean kanssa tahdasmaisen seoksen, "ammoniumamalgaamin", jota saadaan elektrolysoimalla ammoniumkloridia elohopean toimiessa katodina. Tämä amalgaami on kuitenkin pysymätön, sillä siinä oleva ammonium hajoaa vähitellen ammoniakiksi ja vedyksi.


title: Kapo Manto

text: Kapo Manto (oik. "Kalle Arvid Mantonen", ent. "Mattson", s. 5. heinäkuuta 1919 Hämeenkyrö – 19. marraskuuta 1977 Turku) oli suomalainen näyttelijä.


title: Kapo Manto

text: Manto näytteli pitkään Turussa muun muassa Kaupunginteatterissa, jonne hän siirtyi vuonna 1962 Lahdesta. Siellä hän teki ikimuistettavia rooleja, muun muassa näytteli Galileo Galileita ja Kuningas Learia. Hän oli laaja-alainen näyttelijä. Hän näytteli yhdessä kotimaisessa elokuvassa, "Päämajassa" (1970), jossa hän esitti eversti Markovillaa. Lisäksi hän toimi selostajana televisioelokuvassa "Kuolleista herännyt" (1975). Kapo Manto oli myös Sika Sippurahännän äänenä televisiosarjassa "Läskilinssi" (1976). Hänet nähtiin myös monissa televisio-ohjelmissa, kuten "Tehtaan varjossa" (1969), "Pääluottamusmies" (1970) ja "Lumeton aika" (1972).


title: Kapo Manto

text: Hän oli naimisissa Ritva Juhannon kanssa vuodesta 1956 lähtien. Avioliitosta syntyi tytär, näyttelijä Erja Manto, joka toimii Radioteatterin tuottajana.


title: Kapo Manto

text: Mannolle myönnettiin Pro Finlandia -mitali vuonna 1972. Hän kuoli 58 vuoden ikäisenä vuonna 1977.


title: Avainbiotooppi

text: Avainbiotooppi tarkoittaa luonnon monimuotoisuuden kannalta merkittävää eliöiden elinympäristöä. Suomen metsälaissa määritellään avainbiotoopit, joiden säästämiseen pyritään metsätaloudessa.


title: Amparo Baró

text: Amparo Baró San Martín (21. syyskuuta 1937 Barcelona – 29. tammikuuta 2015 Madrid) oli espanjalainen näyttelijä. Hänet tunnetaan muun muassa televisiosarjasta "7 vidas", mutta hän oli tuottelias esiintyjä myös teatterissa ja elokuvissa.


title: Amparo Baró

text: Baró sai urallaan useita palkintoja. Niiden joukossa on yksi Goya-palkinto, joka hänelle myönnettiin vuonna 2007 parhaasta naissivuosasta elokuvassa "Siete mesas de billar francés".


title: Biodiversiteettisopimus

text: Biodiversiteettisopimus (CBD, ) on vuonna 1992 Rio de Janeirossa solmittu Yhdistyneiden kansakuntien yleissopimus.


title: Biodiversiteettisopimus

text: Biodiversiteettisopimuksen tavoitteena on säilyttää eliöiden ja elinympäristöjen monimuotoisuutta, suojella maapallon ekosysteemejä, eläin- ja kasvilajeja sekä vaalia luonnonvarojen kestävää käyttöä. Biodiversiteettisopimus pyritään huomioimaan kaikessa luontoon liittyvässä toiminnassa, kuten maa- ja metsätaloudessa, rakentamisessa, matkailussa sekä asumisessa.


title: Biodiversiteettisopimus

text: Sopimuksessa mukana olevien valtioiden on velvollisuus toteuttaa sopimusta lainsäädännössään ja muissa toimissaan. Valtioiden täytyy myös laatia biologisen monimuotoisuuden suojelun ja kestävän käytön strategia ja toimintaohjelma. Sopimuksen toimeenpanon edistymistä raportoidaan valtioiden toimesta säännöllisesti.


title: Biodiversiteettisopimus

text: Sopimuksen on ratifioinut 196 valtiota. Yhdysvallat on ainoa Yhdistyneiden kansakuntien jäsenvaltio, joka ei ole ratifioinut sopimusta.


title: Biodiversiteettisopimus

text: Suomella on voimassa toimintasuunnitelma biodiversiteetin suojelemiseksi. Tämän lisäksi Suomella on biologista monimuotoisuutta koskeva strategia. Ensimmäinen biologista monimuotoisuutta koskeva strategia oli voimassa vuosina 1997–2005 ja vuonna 2006 aloitettiin uusi, edellistä jatkava vuodet 2006–2016 voimassa oleva sopimus.


title: Candela Peña

text: María del Pilar Peña Sánchez eli Candela Peña (s. 14. heinäkuuta 1973 Gavà, Barcelona) on espanjalainen näyttelijä. Hän on voittanut Goya-palkinnot rooleistaan elokuvissa "Rakkauden sirpaleet" ("Te doy mis ojos", 2003) ja "Princesas" (2005). Lisäksi hänet on nähty muun muassa elokuvassa "Kaikki äidistäni" (1999).


title: Kesäolympialaisten 2008 kritiikki

text: Kesäolympialaiset 2008 pidettiin Pekingissä Kiinassa 8.–24. elokuuta 2008. Niihin liittyvät Kiinan toimet valmistelun ja muun toteuttamisen suhteen saivat osakseen huomattavasti kritiikkiä. Se koski etenkin Kiinan ihmisoikeuksia, ilmanlaatua, lehdistövapautta Kiinassa ja kilpailuista lähetettäviä medialähetyksiä koskevia lähetyskieltoja.


title: Kesäolympialaisten 2008 kritiikki

text: Norjan ja Ruotsin olympiakomitea jakoivat urheilijoille ennakkoon tietoa Kiinan ihmisoikeuksista ja kannustivat maansa urheilijoita ilmaisemaan mielipiteitään ihmisoikeuksista Kiinassa. 15 ranskalaisurheilijaa pyysi Kiinaa pitämään lupauksensa ihmisoikeuksista.


title: Kesäolympialaisten 2008 kritiikki

text: Olympialaisia hakiessaan Kiina lupasi yleisluonteisesti kisojen edistävän ihmisoikeuksia. Isäntäkaupunkisopimusta ei kuitenkaan julkaistu toisin kuin aiemmissa kisoissa. Siksi ei ole tarkkaa tietoa, mitä kansainvälinen olympiakomitea Pekingin kanssa sopi. Amnestyn mukaan Kiina petti lupauksen oikeuksien parantamisesta. Turvauhkien lisäksi hallitus pyrki estämään kaikki mielenilmaisut. Erityisen ajojahdin kohteena ovat eri puolilta Kiinaa tulevat vetoomusten esittäjät.


title: Kesäolympialaisten 2008 kritiikki

text: Václav Havel, Desmond Tutu, toisinajattelija Wei Jingsheng, Edward McMillan-Scott, filosofi André Glucksmann ja ryhmä EU:n MEP:jä vetosivat olympiakomiteaan ihmisoikeuksien puolesta 31.7.2008. Heidän mukaansa "ihmisoikeuksien puolustaminen ei ole politiikkaa vaan jokaisen velvollisuus." He vetosivat olympiakomiteaan, jotta jokainen urheilija voisi tuntea Kiinan ihmisoikeustilanteen ja vapaasti ilmaista mielipiteensä siitä. Ryhmä pyysi urheilijoita tukemaan niitä ihmisiä, joiden ihmisoikeudet Kiinan hallitus on olympialaisten aikana kieltänyt.


title: Kesäolympialaisten 2008 kritiikki

text: Saksalainen Sports for Peace -kansalaisjärjestö julkaisi 6. elokuuta 2008 International Herald Tribune -lehdessä ja verkkosivuillaan kirjeen Kiinan presidentille Hu Jintaolle. Kirjeen oli allekirjoittanut 130 olympiaurheilijaa eri maista. Yhteistyökumppaneina olivat International Campaign for Tibet ja Amnesty Internationalin Saksan osasto. Suomalaiset keihäänheittäjät Tero Pitkämäki ja Teemu Wirkkala peruivat allekirjoituksensa. Pitkämäen manageri Tero Heiskan mukaan nimien keräys oli härskiä toimintaa. Adressissa vedotaan Kiinan johtoon rauhanomaisen ratkaisun löytymiseksi Tiibetissä. Urheilijat kehottavat presidentti Hu Jintaoa suojelemaan sanan-, mielipiteen- ja uskonnonvapautta. Pitkämäen ja Wirkkalan peruutuksien jälkeen yksikään suomalaisurheilija ei tukenut vetoomusta.


title: Kesäolympialaisten 2008 kritiikki

text: Yhdysvaltalainen Team Darfur -järjestö vaati Kiinaa painostamaan Sudania lopettamaan Darfurin väkivallan. YK:n mukaan Darfurin kriisi on tämän hetken pahin humanitaarinen kriisi. Kiina myy Sudanille aseita ja ostaa siltä öljyä. Team Darfurin listalla on yli 360 urheilijaa. Listalla on yksi suomalainen, kisoista loukkaantumisen vuoksi poisjäänyt telinevoimistelija Annamari Maaranen. Järjestön perustaja on Torinon vuoden 2006 kisojen pikaluistelun olympiavoittaja Joey Cheek. Mia Farrow on esiintynyt hänen kanssaan.


title: Kesäolympialaisten 2008 kritiikki

text: Kaksi amerikkalaista ja kaksi englantilaista pitivät Pekigissä 12 minuutin mielenosoituksen 6. elokuuta 2008 teksteillä: " "Tibet will be free"" ja " "One World, One Dream, Free Tibet"". Viranomaiset keskeyttivät mielenilmauksen pakolla. Aiheesta oli ilmoitettu amerikkalaiselle televisioyhtiölle: ABC. Kansainvälinen olympiakomitea tuomitsi "jokaisen yrityksen politisoida kisoja". KOK:n mukaan mielenosoitus oli laiton.


title: Kesäolympialaisten 2008 kritiikki

text: Helsingin Sanomien pääkirjoituksen mukaan huhtikuussa 2008 Suomen ei pidä langeta mielistelyyn Kiinan politiikassa.


title: Kesäolympialaisten 2008 kritiikki

text: Sanomalehti Hufvudstadsbladetin pääkirjoituksen mukaan 30. heinäkuuta 2008 vielä ei ole myöhäistä esittää Kiinalle vaatimuksia. Amnesty vaatii esimerkiksi mielipidevankien vapautusta. Haaste koskee KOK:n jäseniä ja vierailevia valtiopäämiehiä. Amnesty:n mukaan Kiina on rikkonut olympialaisiin antamansa lupaukset: ihmisoikeusaktivistit, pidätykset ilman oikeudenkäyntejä, lehdistösensuuri ja kuolemantuomiot. Kaikissa näissä Kiina on taantunut. Kunnioitus ihmisoikeuksiin tulisi olla perusedellytys olympialaisiin. Lehden mukaan KOK on anteeksiantamattomasti jättänyt Kiinan lupausten valvonnan.


title: Kesäolympialaisten 2008 kritiikki

text: Monissa maissa keskusteltiin poliitikkojen osallistumisesta avajaisiin ja kisoihin. Tiibetin väkivaltaisuuksien ja Kiinan ihmisoikeustilanteen vuoksi keskusteltiin Pekingin kesäolympialaisten boikotoinnista vaikutusmahdollisuutena. Ongelma oli myös Kiinan osuus Darfurin kriisissä. Kiina on Sudanin tärkeimpiä aseidenmyyjiä ja öljynostajia. Kiina myi aseita Sudanin hallitukselle ja osti siltä öljyä. Kisojen boikotoinnin puolesta puhuivat muun muassa Mia Farrow, Richard Gere ja Britannian kruununprinssi Charles. Steven Spielberg kieltäytyi Pekingin kisojen taiteellisen johtajan paikalta. Tiibetin korkein hengellinen auktoriteetti ja pakolaishallituksen johtaja 14. dalai-lama vastusti boikottia. Kansainvälisen olympiakomitean puheenjohtaja Jacques Rogge vastusti myös boikottia. Toimittajat ilman rajoja -järjestö kehotti valtionpäämiehiä jättäytymään pois olympialaisten avajaisseremoniasta. Avajaisten boikotointia pohti myös loppuvuoden 2008 EU-puheenjohtajana toimiva Ranska.


title: Kesäolympialaisten 2008 kritiikki

text: Amerikkalainen ohjaaja Steven Spielberg oli sovittu avajaisten taiteelliseksi neuvonantajaksi. Maaliskuussa 2007 Mia Farrow kirjoitti Wall Street Journalissa, haluaako Spielberg historiaan Pekingin kisojen Leni Riefenstahliksi? Riefensthal ohjasi natsipuolueen johtaman Saksan olympiafilmin vuonna 1936. Vaikka Spielberg ei ollut ennakkoon ajatellut kisoihin liittyvää propagandaa ja Kiinan ihmisoikeuskysymyksiä, häneltä vei vain neljä päivää kirjoittaa avoin kirje Kiinan presidentille Hu Jintaolle. Spielberg vetosi, että Kiina käyttäisi vaikutusvaltaansa lopettamaan Darfurin kärsimykset. Vetoomuksen johdosta Peking lähetti korkea-arvoisen diplomaatin Sudaniin neuvottelemaan YK-joukkojen hyväksymisestä. Spielbergin mielestä Kiina ei tehnyt riittävästi kriisin ratkaisemiseksi ja hän luopui olympialaistehtävistä helmikuussa 2008. Kiina piti Spielbergin päätöstä kohtuuttomana, vastuuttomana, epäoikeudenmukaisena ja olympialaisten hengen vastaisena. YK:n mukaan Darfurin kriisi on tämän hetken pahin humanitaarinen kriisi. Darfurissa on kuollut yli 200 000 ihmistä ja 2,5 miljoonaa on ajettu kotiseudultaan viiden vuoden väkivaltaisuuksissa. Kiina on Sudanin tärkeimpiä asemyyjiä ja öljynostajia.


title: Kesäolympialaisten 2008 kritiikki

text: Huhtikuun 2008 tiedonantojen mukaan Saksan pääministeri Angela Merkel, Britannian pääministeri Gordon Brown ja Yhdistyneiden kansakuntien pääsihteeri Ban Ki-Moon eivät osallistuneet avajaisiin.


title: Kesäolympialaisten 2008 kritiikki

text: Suomen pääministeri Matti Vanhanen ilmoitti 21. huhtikuuta 2008, että Suomi ei aio olla mukana edes hienovaraisessa diplomaattisessa avajaisten boikotissa.


title: Kesäolympialaisten 2008 kritiikki

text: Olympiasoihtua vastaan osoitettiin useissa maissa mieltä. Kiina lähetti soihdun saattueeksi maailmalle turvamiehiä, jotta soihtu pääsee etenemään. Olympiatuli saapui Pekingiin 6. elokuuta 2008, mutta tavallinen kiinalainen tuskin pääsi sitä seuraamaan, kun Kiinan hallitus ohjasi soihtuviestiä tarkkaan. Soihtuviestin vieraillessa Xinjiangissa kaupat suljettiin, asukkaita pyydettiin pysymään kotona ja reitin varrella asukkaita kiellettiin avaamasta ikkunoita tai seuraamasta tapahtumia parvekkeilta.


title: Kesäolympialaisten 2008 kritiikki

text: Pariisissa tuhannet Kiinan Tiibet-politiikkaa vastustavat mielenosoittajat tervehtivät olympiasoihtua huhtikuussa 2008. Viranomaisten kunnianhimoisena tavoitteena oli estää Lontoon kaltainen kaaos. Tiukoin turvatoiminkaan ei soihtua pystytty varjelemaan, ja viranomaiset joutuivat sammuttamaan sen kolme kertaa. Lontoossa soihtu joutui edellispäivänä samanlaisten mielenosoitusten kohteeksi. Britannian yleisradioyhtiön mukaan jotkut maat ovat jo alkaneet epäröidä olympiasoihtuviestin järkevyyttä soihtua seuraavien kahakoiden takia. Pariisissa mielenosoittajat yrittivät kaapata soihdun sen kantajalta useita kertoja. Kaaos alkoi soihtuviestin ensimetreillä, kun Pariisin vihreiden edustaja Sylvain Garel yritti riuhtaista soihdun. Garel ehti huutaa ""Vapaus Tiibetille"!" ennen kuin poliisit kaatoivat hänet järein ottein maahan. ""On sietämätöntä, että pelit järjestetään maailman suurimmassa vankilassa"", Garel sanoi uutistoimisto AP:lle. Toimittajat ilman rajoja –järjestön aktiivistit ripustivat Eiffel-torniin mustan lipun, jossa oli olympiarenkaiden tilalla käsiraudat. Mielenosoittajat ripustivat Tiibetin lipun kaupungintalolle, minkä jälkeen kiinalaisviranomaiset peruivat kaupungintalolle aikomansa juhlan. Pariisissa myös ranskalaisurheilijat kantoivat rintamerkkiä, jossa luki "Paremman maailman puolesta".


title: Kesäolympialaisten 2008 kritiikki

text: Argentiinan pääkaupungissa Buenos Airesissa olympiatulta vartioi tuhansia poliiseja. Afrikassa maanosan eräs tunnetuimmista henkilöistä Wangari Maathai, joka sai Nobelin rauhanpalkinnon vuonna 2004, ei seurannut olympiatulta kritiikkinä Tiibetin tilanteelle. Wangari Maathai haastoi Kiinan myös parantamaan ympäristöä. Pariisissa tuli sammui kolmesti, Lontoossa pidätettiin 37 henkilöä ja San Franciscossa soihtu hävisi satamakauppaan.


title: Kesäolympialaisten 2008 kritiikki

text: Kiina perui 5.8.2008 viisumin Torinon vuoden 2006 kisojen pikaluistelun olympiavoittajalta Joey Cheekilta. Cheek on Team Darfur -järjestön perustaja ja esiintynyt Mia Farrow'n rinnalla. Järjestö vaati Kiinaa painostamaan Sudania lopettamaan Darfurin väkivallan. Kiinalla on hyvät suhteet Sudaniin: Kiina myy Sudanille aseita ja ostaa öljyä. Team Darfurin listalla on yli 360 urheilijaa, joista yksi on suomalainen: telinevoimistelija Annamari Maaranen. Valkoinen talo ilmoitti esittävänsä viisumin peruutuksesta vastalauseen Kiinalle. Bush arvosteli Kiinaa: " ”Yhdysvallat vastustaa voimakkaasti Kiinan tapaa pidättää toisinajattelijoita, ihmisoikeusaktivisteja ja uskonnollisia aktivisteja.”"


title: Kesäolympialaisten 2008 kritiikki

text: Amerikkalainen radiojournalisti Dhondup Gonsar ei saanut viisumia Kiinaan. Dhondup Gonsar on tiibetiläinen ja työskentelee amerikkalaiselle radiokanavalle Radio Free Asia.


title: Kesäolympialaisten 2008 kritiikki

text: Kiina kielsi ohjaaja Arto Halosen viisumin Pekingin olympialaisiin. Halonen haki viisumia Veikkauksen vieraana. Viisumihakemuksen jätti Suomen olympiakomitea. Komitea ei ole saanut pyynnöistä huolimatta perusteita kieltoon. Syyksi Halonen arvioi vuosina 1994–1998 ohjaamaansa dokumenttia Karmapa, joka käsittelee Kiinan toimia Tiibetissä.


title: Kesäolympialaisten 2008 kritiikki

text: Human Rights Watch arvosteli 12.3.2008 Pekingin uudelleenrakentamisen maan sisäisten siirtotyöläisten kohtelua. Kolmasosa miljoonakaupungista rakennettiin uudelleen kuudessa vuodessa. Siirtotyöläiset rakensivat kisa-areenat, mutta heidät lähetettiin kaupunkikuvaan sopimattomina kotiin kisojen ajaksi. Siirtotyöläiset asuivat ghettomaisissa oloissa, tekivät työtä vuoroissa vuorokauden ympäri, huonolla sosiaaliturvalla, ilman ammattiyhdistyksiä ja joskus jopa ilman palkkaa. Pekingin pormestarin mukaan olympialaisten ansiosta pääkaupungin modernisointi lyheni 20-25 vuotta. Pekingin asukkaat menettivät osan elämäänsä ja tärkeitä kulttuuriarvoja hävisi ikuisesti.


title: Kesäolympialaisten 2008 kritiikki

text: Huippu-urheilua kritisoidaan dopingin yleistymisestä. Dopingtesti tehtiin Pekingin olympialaisissa 4 770 kertaa. Päättäjäispäivään mennessä julkaistiin kuuden urheilijan kärynneen ja neljän hevosen saaneen kiellettyjä kipulääkkeitä. Paljastuneita tapauksia olivat ukrainalainen seitsenottelija Ljudmila Blonska (hopea), pohjoiskorealainen ampuja Kim Jong-su (hopea ja pronssi), ukrainalainen painonnostaja Igor Razoronov, kreikkalainen aitajuoksija Fani Halkia, espanjalaispyöräilijä Isabel Moreno, vietnamilaisvoimistelija Thi Ngan Thuong Do ja Norjan esteratsastusjoukkueen Camiro-hevonen (pronssi). Kisojen jälkeen dopingtapauksia paljastui lisää ja joulukuussa 2008 vahvistettiin valkovenäläisten moukarinheittäjien Vadim Devjatovskin ja Ivan Tsih’anin sekä puolalaisen melojan Adam Seroczynskin antaneen kisojen aikana positiivisen dopingnäytteen.


title: Kesäolympialaisten 2008 kritiikki

text: Kisojen yhteydessä annetuista näytteistä on todettu uusintakokeissa yli 50 positiivista doping-tapausta ja yli 25 mitalia on siksi palautettu.


title: Kesäolympialaisten 2008 kritiikki

text: Olympiakisojen kaupallistuminen on herättänyt kritiikkiä. Kansainvälinen olympiakomitean tuloista noin kaksi kolmasosaa tulee yhdysvaltalaisilta yhtiöiltä ja televisioyhtiöiltä. General Electricin omistama televisiokanava NBC on maksanut 605 miljoonaa euroa (894 miljoonaa dollaria) televisiolähetysten yksinoikeuksista Yhdysvalloissa. Sama yhtiö maksaa KOK:lle Vancouverin 2010 talvikisoista 820 miljoonaa dollaria ja Lontoon 2012 kesäolympialaisista 1,18 miljoonaa dollaria ja 200 miljoonaa markkinointikuluja.


title: Kesäolympialaisten 2008 kritiikki

text: Kiinan toimiminen kesäolympialaisten 2008 isäntänä on herättänyt monia huolia ihmisoikeuskysymysten suhteen. Amnesty Internationalin mukaan Kiina lupasi kansainväliselle olympiakomitealle (KOK), että Kiina edistää erityisesti sananvapautta. Amnestyn mukaan olympialaiset 2008 ovat lisänneet ihmisoikeusloukkauksia Kiinassa.


title: Kesäolympialaisten 2008 kritiikki

text: Tammikuussa 2007 Kiinan hallitus asetti väliaikaiset säännökset ulkomaalaisten lehtimiesten vapaalle liikkuvuudelle ja vapaille haastatteluille. Human Rights Watchin mukaan todellisuus on kaukana Kiinan hallituksen esityksistä. Vaikka tilanne on joillakin aloin parantunut, se on samalla toisaalla huonontunut, erityisesti Tiibetin suhteen. Kiinalaisten toimittajien työskentely on vaikeutunut. Varoittaviksi kirjoitusaiheiksi on nimetty ilmanlaatu, ravintoturvallisuus, olympiatulen vienti ja syyskuussa 2008 pidettävät paraolympialaiset. Kokonaan vältettäviksi aiheina raportti käsittelee: maalaisten vetoomukset paikallisviranomaisten väärinkäytöksistä, laittomat mielenosoitukset ja ihmisoikeusaktivistit.


title: Kesäolympialaisten 2008 kritiikki

text: KOK:n puheenjohtaja Jacques Rogge oli avoimen kriittinen Kiinan ihmisoikeuksista huhtikuussa 2008. Hän halusi Kiinan parantavan ihmisoikeuksiaan.


title: Kesäolympialaisten 2008 kritiikki

text: Amnestyn mukaan viranomaiset ovat olympialaisten varjolla jatkaneet ja voimistaneet ihmisoikeusloukkauksia. Toimittajat ilman rajoja -järjestön mukaan keväällä 2008 vangittiin 32 lehtimiestä ja 52 Internet-toisinajattelijaa, yli miljoona ihmistä on pakkosiirretty Pekingin kisapaikoilta, 250 000 ihmistä on pidätetty ilman oikeudenkäyntiä ja lähetetty jopa 4 vuodeksi uudelleen koulutusleirille pakkotyöhön.


title: Kesäolympialaisten 2008 kritiikki

text: Maaliskuussa 2008 Kiina nujersi väkivaltaisesti Tiibetin mielenosoitukset ja rajoitti viestimien raportointia asiasta. Maailmalla tuomittiin Kiinan toimet laajalti ja keskusteltiin, miten Kiinan tilanteeseen tulisi suhtautua Pekingin olympialaisten suhteen. Kisakaupunki Pekingiä on siivottu ihmisistä, jotka ovat menettäneet kotinsa kisarakennusten alta, ja katukuvasta on poistettu kaupustelijat ja kerjäläiset. Amnesty International ei usko boikotin tehoon saada muutoksia aikaan Kiinassa vaan toivoo EU:n ja Kansainvälisen olympiakomitean painostavan maata rauhanomaisten mielenosoitusten sallimiseksi ja perustuslakinsa mukaisen ilmaisun-, kokoontumis- ja yhdistymisvapauden toteutumiseksi. Amnesty International on vedonnut Kiinaan myös vangittujen toimittajien vapauttamiseksi ennen olympialaisia.


title: Kesäolympialaisten 2008 kritiikki

text: Suomen puolustusministeri Jyri Häkämies esitti myönteiset arvionsa Pekingissä kesäkuussa 2008 tavatessaan virkaveljensä Liang Guanglien. Tapaaminen tapahtui Taivaallisen aukion verilöylyn 19. vuosipäivänä. Häkämies vaikeni ihmisoikeuksista Kiinassa ja hänen mukaansa Kiina on Suomelle taloudellinen mahdollisuus eikä turvallisuuspoliittinen haaste. Useiden länsilähteiden mukaan Taivaallisen rauhan aukion mielenosoituksessa useita satoja siviilejä ammuttiin tai yliajettiin sotapanssareilla Kiinan armeijan vallatessa kaupungin.


title: Kesäolympialaisten 2008 kritiikki

text: Ihmisoikeusjärjestö Human Rights Watch julkaisi 71-sivuisen raportin “China’s Forbidden Zones: Shutting the Media out of Tibet and Other ‘Sensitive’ Stories,” jossa on yli 60 kirjeenvaihtajien haastattelua Kiinasta joulukuusta 2007 kesäkuuhun 2008. Human Rights Watch kehotti Kiinan hallitusta ja kansainvälistä olympiakomiteaa varmistamaan kymmenien tuhansien lehtimiesten sananvapauden ja turvallisuuden kesäolympialaisissa, varmistamaan olympialaisten maineen ja kysyi, miten tulevaisuudessa voidaan varmistaa isäntämaan ihmisoikeuslupausten tehokas valvonta ja toimeenpano.


title: Kesäolympialaisten 2008 kritiikki

text: Human Rights Watch kehotti Kiinan hallitusta:


title: Kesäolympialaisten 2008 kritiikki

text: Human Rights Watch kehotti kansainvälistä olympiakomiteaa (IOC):


title: Kesäolympialaisten 2008 kritiikki

text: Kiinan perustuslain mukaan kansalaisilla on oikeus ilmaisun- ja uskonnonvapauteen ja hallituksen arvosteluun. Monet kansalaisaktivistit ovat kisojen alla poliisivalvonnassa tai heihin ei saada yhteyttä, kuten Liu Xiaobo, Teng Biao, Li Fiangping, Zeng Yinyan ja Qi Zhiyong.


title: Kesäolympialaisten 2008 kritiikki

text: Hu Jia kampanjoi ihmisoikeuksien, AIDS-potilaiden aseman ja uskonnonvapauden puolesta. Hu puhui telekonferenssissa EU:n parlamentille ja arvosteli eräitä hallituksen johtajia ihmisoikeusloukkauksista. Hu julkaisi lakimies Teng Biaon kanssa avoimen kirjeen, jossa kisat liitettiin kansalaisoikeuksien rikkomuksiin. Hu tuomittiin huhtikuussa 2008 3,5 vuodeksi vankeuteen.


title: Kesäolympialaisten 2008 kritiikki

text: Yang Chunlin puolusti viljelijöitä maakiistassa Koillis-Kiinassa Heilongijianissa. Yang keräsi tuhansia nimiä vetoomukseen, jossa vaadittiin "ihmisoikeuksia, ei olympialaisia". Yang tuomittiin maaliskuussa 2008 5 vuodeksi.


title: Kesäolympialaisten 2008 kritiikki

text: Ye Guozhu vaati lainmukaisia korvauksia Pekingin olympialaisten tieltä pakkohäädetyille. Yen pidätettiin 4 vuotta sitten, kun hän haki mielenosoituslupaa. Hänen piti vapautua heinäkuun lopussa, mutta pidätystä on pidennetty ainakin lokakuuhun.


title: Kesäolympialaisten 2008 kritiikki

text: Hou Wenzhou pidätettiin 18 päiväksi, koska hän levitti ulkomaista olympialaisiin liittyvää ihmisoikeusviestiä. Omaisille ei kerrottu pidätyksestä. Hou menetti vuokra-asuntonsa vuokaranantajan pelottelun vuoksi.


title: Kesäolympialaisten 2008 kritiikki

text: Aktivisteja ovat Huang Qi ja Du Daobin. Kesäkuussa 2008 Li Changqing ei päässyt Göteborgiin vastaanottamaan lehdistönvapauspalkintoaan.


title: Kesäolympialaisten 2008 kritiikki

text:
Tiibet on Kiinan itsehallintoalue. 14. dalai-lama pakeni Intiaan vuonna 1959. Tiibet on protestoinut itsenäisyyden ja todellisen autonomian puolesta koko miehityksen ajan. Tiibetiläisiä on neljä miljoonaa, joista alle kolme miljoonaa asuu Tiibetissä.
Maaliskuussa 2008 Kiina nujersi väkivaltaisesti Tiibetin mielenosoitukset ja rajoitti viestimien raportointia asiasta. Maailmalla tuomittiin Kiinan toimet laajalti ja keskusteltiin, miten Kiinan tilanteeseen tulisi suhtautua Pekingin olympialaisten alla.


title: Kesäolympialaisten 2008 kritiikki

text: HRW:n mukaan tapahtuma on yksi merkittävimpiä kansalaiskiistoja vuoden 1989 taivaallisen rauhan aukion mielenosoituksen jälkeen. Sadat munkit aloittivat rauhanomaiset protestit 10. maaliskuuta 2008 vajaa 10 km Lhasasta länteen. He vaativat uskonnollisten rajoitusten purkua ja vangittujen munkkien vapauttamista. Kulkueet käynnistyivät Tiibetin vuoden 1959 Kiinan vallan vastarinnan vuosipäivänä.


title: Kesäolympialaisten 2008 kritiikki

text: Olympialaisten saamiseksi vakuutetut väliaikaiset lehdistöoikeudet eivät sisällä alueellisia rajoituksia. Kiinan ulkoministeriö vaati kuitenkin helmikuusta 2007 alkaen luvan Tiibetiin. Viranomaiset estivät useita lehtimiehiä saapumasta Tiibetiin. Maaliskuussa kesäkuuhun 2008 matkat Tiibetiin kiellettiin kokonaan.


title: Kesäolympialaisten 2008 kritiikki

text: Kiina on tuominnut 42 ihmistä vankeuteen Tiibetin levottomuuksista 11. heinäkuuta 2008. Lisäksi 100 ihmistä odottaa oikeudenkäyntiä. Kiinalaislähteiden mukaan 14. maaliskuuta 2008 tapettiin yksi poliisi ja 18 siviiliä. Tiibetiläislähteiden mukaan poliisi ja armeija tappoi yli 200 tiibetiläistä mielenosoittajaa. Dalai Laman mukaan Tiibet taistelee olemassaolonsa puolesta ja tilanne on hyvin vaikea.


title: Kesäolympialaisten 2008 kritiikki

text: Uiguurit ovat Kiinan suuri vähemmistökansa. Uiguureja elää 6,5 miljoonaa Xinjiangin autonomisella alueella Kirgisian, Tadžikistanin ja Kazakstanin naapurissa. Heillä on oma kieli. Uskonto on islam. Uiguurit ovat vastustaneet Kiinaa vuosikymmeniä. Kansainvälisten ihmisoikeusjärjestöjen mukaan terroriväitteitä käytetään Kiinan kovien otteiden puolustukseen Xinjiangissa. Heinäkuussa 2008 Kiina oli pidättänyt uiguurien alueelta 82 terroriepäiltyä, joiden he sanoivat olevan uhka.


title: Kesäolympialaisten 2008 kritiikki

text: Kiinan uutistoimiston mukaan Kiinan viranomaiset tekivät vaarattomiksi 5 terroristiryhmää ja vangitsivat 82 terroristia 10. heinäkuuta 2008 mennessä. Kiinan viranomaisten mukaan terroristit olivat suunnitelleet Olympialaisten sabotointia.


title: Kesäolympialaisten 2008 kritiikki

text: Kiinan tiedottajien mukaan Xinjangissa taksikuski ja vihannesviljelijä tappoivat 16 lenkillä ollutta poliisimiestä ja loukkasivat 16 poliisimiestä. Kommunistijohtajan mukaan terroristit käyvät psykologista ja väkivaltaista raakaa sotaa olympialaisia vastaan. Valtion uutistoimiston mukaan he valmistelivat hyökkäystä useita kuukausia. Teon jälkeen alueella Kiinan poliisi pahoinpiteli kahta japanilaista lehtimiestä, tunkeutui heidän hotellihuoneeseensa ja vaati valokuvien tuhoamista. Kiina ja USA pitävät uiguurien ryhmiä terroristiorganisaationa. Monet asiantuntijat kyseenalaistavat koko organisaation olemassaolon. Hyökkäys tapahtui Kiinan rajalla Kashgarissa Xinjiangissa 4 000 km:n päässä Pekingistä. Poliisi epäilee iskua terrorismiksi ja kertoo, että ryhmällä on yhteyksiä Osama bin Ladenin al-Qaida verkostoon. Viime vuosina hallitus on tehnyt ryhmää vastaan joukkopidätyksiä ja teloituksia. Hyökkäyksen vuoksi Peking varustautui hälytysvalmiuteen 4. elokuuta 2008. Olympialaisia varten turvatöihin on komennettu 34 000 asevoimien sotilasta, kymmeniä lentokoneita, helikoptereita ja laivoja. Ilmatorjuntaohjukset suojaavat olympiapaikkoja. Alueilla on tehty turvatarkastuksia, korttelikomiteoiden vapaaehtoiset tarkkailevat alueita ja julkisilla paikoilla on tuhansia valvontakameroita.


title: Kesäolympialaisten 2008 kritiikki

text: Amerikkalaista lehtimiesten Niemans-säätiötä arvosteltiin, kun se kertoi aikovansa kouluttaa kiinalaisia byrokraatteja ja lehdistövastaavia Pekingin olympialaisiin. Kriittinen amerikkalainen keskustelu sai säätiön perumaan koulutussopimuksen opettaa kiinalaisia heihin kohdistuvan kritiikin torjuntaan.


title: Kesäolympialaisten 2008 kritiikki

text:
Human Rights Watchin mukaan (2008) Kiinan olympialasten anomukset hylättiin 1990-luvulla pääasiassa ihmisoikeuksien puutteiden vuoksi. Vuoden 2001 hakuprosessissa Wang Wei (hakukomitean pääsihteeri) vakuutti, että kansainvälinen lehdistö saa “täyden lehdistövapauden raportoida Kiinasta”. Väliaikaiset säädökset 1. tammikuuta 2007 – 17. lokakuuta 2008 sallivat ulkomaisille lehtimiehille vapaat haastatteluoikeudet kaikkien organisaatioiden ja henkilöiden kanssa ja kattaa olympialaiset sekä Kiinan politiikan, talouden, sosiaaliturvan ja kulttuurin. Väliaikaisten säädösten mukaan haastatteluihin ei tarvita lupaa. Lehtimiehille väliaikaiset säädökset ovat olleet parannus, jonka toivotaan jatkuvan. HRWn mukaan (2008) väliaikainen lehdistölupa antoi mahdollisuuden toisinajattelijoiden haastatteluihin, kuten Bao Tong, Zhao Ziyang, Hu Jia ja hänen vaimonsa Zeng Jinyan.
Kuitenkin the Foreign Correspondents Club of China (FCCC) on raportoinut yli 200 tapauksesta, joissa lehtimiehen toimintaan on puututtu 1. tammikuuta 2007 – 31. huhtikuuta 2008.


title: Kesäolympialaisten 2008 kritiikki

text: Kiinalaiset poliisit keskeyttivät Helsingin Sanomien kirjeenvaihtajan Sami Sillanpään haastattelun muuttotyöläisten kansalaisjärjestön lakimiehen kanssa 29. syyskuuta 2007. Lakimieheltä kysyttiin tietoja Sillanpäästä ja varoitettiin kertomasta ulkomaalaisille mitään. Poliisi ehdotti elektronista valvontaa. Sillanpään mukaan tapaus oli mahdollinen vain, jos jommankumman puhelinta salakuunneltiin.


title: Kesäolympialaisten 2008 kritiikki

text: Toimittajat ovat raportoineet paikallisviranomaisten aiheuttamista vakavista lehdistövapausongelmista. Tiibet suljettiin toimittajilta kokonaan maaliskuusta kesäkuuhun 2008. Joissain tapauksissa ulkomaisia lehtimiehiä on uhkailtu positiivisemman raportoinnin saavuttamiseksi. Maalis-huhtikuussa 2008 ainakin kymmenen ulkomaista toimittajaa sai nimettömiä tappouhkauksia. Kiinan ulkoministeriö on kieltäytynyt tappouhkausten tutkimuksesta.


title: Kesäolympialaisten 2008 kritiikki

text: Maaliskuussa 2008 Kiinan tiedottajat kielsivät saksalaisen aikakauslehden Der Spiegelin mukaan suorat lähetykset taivaallisen rauhan aukiolta Olympialaisten aikana. Siihen ei annettu virallisia selityksiä. Perusteluksi arvioitiin pelko siitä, että Tiibetin levottomuudet 2008 johtavat mielenosoitukseen aukiolla. Lehdistö toivoo kiellon peruutusta. Taivaallisen rauhan aukion mielenosoituksessa tapettiin ainakin satoja mielenosoittajia vuonna 1989. Olympialaisten maratonin on tarkoitus alkaa aukiolta. Ennen kisojen alkua järjestäjät kuitenkin ilmoittivat, että maraton tullaan kuvaamaan kokonaisuudessaan suorana. Näin myös tapahtui.


title: Kesäolympialaisten 2008 kritiikki

text: 30. heinäkuuta 2008 uutisoitiin, ettei kansainvälisille lehtimiehille anneta kisojen aikana vapaita Internet-oikeuksia vaan joitain sivuja, kuten Amnesty Internationalin sivuja, rajoitetaan.


title: Kesäolympialaisten 2008 kritiikki

text:
Pekingissä asui vuonna 2006 16,3 miljoonaa ihmistä ja Kiinassa 1 300 miljoonaa ihmistä eli 20 % maapallon väestöstä. Greenpeacen mukaan Kiinan energiavalinnoilla on tärkeä rooli maailman kestävässä kehityksessä. Kiinan olympiahakemuksen ympäristölupauksiin sisältyi:
Greenpeacen mukaan Kiina teki suuria investointeja ympäristönsuojeluun ja investoi edellisiä olympialaisia enemmän uusiutuvaan energiaan ja joukkoliikenteeseen. Näistä huolimatta muun muassa ilmanlaadun täyttyminen edellyttää voimakkaita väliaikaisia toimia, kuten tehtaiden sulkemisia ja liikenteen rajoittamista. Greenpeace ei saanut Kiinalta kaikkia tarvittavia tietoja kisojen ympäristöarviointiin. Järjestö suosittelee Olympiakomitealle jatkossa kisojen riippumatonta ympäristöarviointia parhaan laadun kannustamiseksi.


title: Kesäolympialaisten 2008 kritiikki

text: Kiina yritti puhdistaa Pekingin ilmaa ennen kisoja. BBC:n mukaan esimerkiksi Pekingin itäpuolella suljettiin 300 tehdasta ja kymmeniä laitoksia suljettiin Tianjin satamakaupungissa. Pekingissä rajoitettiin autoilua, nostettiin polttoaineen hintaa ja suljettiin tehtaiden lisäksi rakennustyömaita. Peking on maailman saastuneimpia kaupunkeja. BBC:n arvioiden mukaan ilmansuojelutoimet eivät ole toistaiseksi parantaneet ilmaa.


title: Kesäolympialaisten 2008 kritiikki

text: Peking on yksi maailman saastuneimmista kaupungeista. Pekingissä on 3,3 miljoonaa autoa, joiden päästöt ovat suurelta osin ongelman syy. Pekingiin on jo määrätty rajoituksia autoilulle. Kesäkuussa Kiinassa nostettiin polttoaineen hintoja 18 % yksityisautoilun hillitsemiseksi. Viranomaiset toivovat, että yritykset rohkaisisivat työntekijöitä lomalle olympiakisojen ajan, työskentelemään kotonaan ja lähtemään töistä ajoissa kotiin, koska suurin osa kisatapahtumista on ilta-aikaan.


title: Kesäolympialaisten 2008 kritiikki

text: Liikenne on Pekingin suurin saasteongelma. Olympialaisten aikana rajoitettiin autoilua. Tehtaita siirrettiin ja hiililämmitystä muutettiin kaasulämmitykseksi. Yhteensä kisat maksavat 30 miljardia euroa. Kolmasosa pääkaupungista on uudistettu. On rakennettu uusi moottoritie, kaksi ohitustietä ja katuja on levennetty ja lisätty 320 km. Metron pituus on kaksinkertaistettu.


title: Kesäolympialaisten 2008 kritiikki

text: Urheilijoiden kannalta huolena oli pienhiukkaset (PM10), maantason otsonipitoisuus ja korkea lämpötila. Kiina ei mittaa otsonipitoisuutta. Greenpeacen mukaan heinäkuussa kahtena päivänä pienhiukkasten määrä alitti WHO:n suositusrajan. Etiopialainen Haile Gebreselassie jäi pois Pekingin kisojen maratonilta ilman epäpuhtauksien vuoksi.


title: Kesäolympialaisten 2008 kritiikki

text: Elokuinen Peking on todennäköisesti kuuma ja päivästä riippuen enemmän tai vähemmän saasteinen. Varsinaista juomavettä ei hanoista tule missään päin Kiinaa. Hanavesi on keitettävä, jos sitä aikoo juoda. Myös runsas liikenne lisää Pekingin saasteita, ja ruuhkaisuus saattaa aiheuttaa kuljetusongelmia myös kisavieraille. Huhutaan, että metromatkustus sallittaisiin vain turisteille ja koulut ja suurimmat työpaikat suljettaisiin ruuhkien välttämiseksi.


title: Kesäolympialaisten 2008 kritiikki

text: Pekingin olympialaiset asettavat kovan paineen Kiinan jo ennestään huonoihin vesivaroihin. Olympialaisten vesivaatimukset vaikuttavat Hebei-provinssin maaseutualueelle. Useat maanviljelijät ovat joutuneet viljelemään maissia vehnän sijaan vesipulan vuoksi. Kanadalainen ympäristöjärjestön mukaan olympialaisten vesitarve kuormittaa Kiinan ympäristöä ja taloutta.


title: Kesäolympialaisten 2008 kritiikki

text: Kiinan itärannikolla runsas levien muodostama kasvusto uhkasi olympiavesillä. Harjoittelevat purjeveneet jopa juuttuivat paksuun levään kesä-heinäkuun vaihteessa 2008. Tällöin levälautta kattoi kolmasosan purjehdusreitistä. Teollisuus ja maatalous ovat lisänneet Kiinan vesistöjen levän kasvua, varsinkin sisämaan järvissä. Tuhat alusta ja 10 000 miestä poistivat heinäkuussa ainakin 100 000 tonnia levää.


title: Kesäolympialaisten 2008 kritiikki

text: Kisojen kukkaistutusten vedensaantia turvattiin rakentamalla kanaali Hebein patoaltaasta. Se pahensi yleensä vettä käyttävien maakunnan maanviljelijöiden kuivuushaittoja. Pääkaupungin turvallisuus- ja päästörajoitusten vuoksi maanviljelijöitä ei päästetty kaupunkiin myymään satoaan. Meloniviljelijä arvioi kärsivänsä tappiota kolmanneksen vuosiansiostaan. Kolme autollista paikallisviranomaisia keskeyttivät Helsingin Sanomien Kiinan kirjeenvaihtajan Sami Sillanpään maanviljelijöiden haastattelun, tivasivat haastateltavilta mitä Sillanpää oli kysynyt ja saattoivat Helsingin Sanomien toimittajan hallintoalueen rajalle asti.


title: Kesäolympialaisten 2008 kritiikki

text: UNEPin mukaan Kiina investoi 17 mrd. $ ympäristönsuojeluun olympiakisojen johdosta. Uudistuksiin sisältyy jätevedenpuhdistamo, puhtaammat energialähteet, 4000 maakaasubussia, bussilippujen tuki ja 30 miljoonan puun istutus.


title: Biogeokemiallinen kierto

text: Biogeokemiallinen kierto tarkoittaa kemiallisten aineiden, kuten hiilen, hapen ja fosforin, kiertoa eliöiden ja elottoman ympäristön välillä. Eliöt ottavat aineita maaperästä ja ilmasta ja aineet kulkevat ravintoketjuissa ja verkoissa. Aineita palaa elottomaan luontoon eliöiden kuollessa ja esimerkiksi uloshengityksessä. Se on osa luonnon kiertokulkua, jossa aineiden lisäksi kiertää myös energia.


title: Cecilia Roth

text: Cecilia Roth (s. 8. elokuuta 1956 Buenos Aires) on argentiinalainen näyttelijä. Hän on esiintynyt muun muassa Pedro Almodóvarin elokuvassa "Kaikki äidistäni" (1999) ja voittanut kaksi Goya-palkintoa.


title: Cecilia Roth

text: Roth syntyi Argentiinan pääkaupungissa chileläisen äidin ja ukrainanjuutalaisen isän tyttärenä. Muusikko Ariel Rot on hänen siskonsa. Hän adoptoi lapsen muusikko Fito Páezin kanssa.


title: E-Z-GO

text: E-Z-GO ("easy go") yhdysvaltalainen yritys, jonka tunnetuimpia tuotteita ovat golfautot. E-Z-GO valmistaa sekä sähkö- että bensiinikäyttöisiä golfautoja.


title: E-Z-GO

text: Alun perin yritys keskittyi golfautojen valmistukseen, mutta alkoi myöhemmin tehdä myös vapaa-ajan autoja, työkoneita, kuljetusautoja ja muita autotyyppejä.


title: Typensidonta

text: Typensidonta on prosessi, jossa ilmakehässä tai muualla oleva molekyylimuotoinen typpi (N) muutetaan eliöille sopivaan muotoon. Näitä muotoja ovat ammoniakki, typpioksidit ja nitraatit. Luonnossa tämän prosessin tekevät typensitojabakteerit.


title: Typensidonta

text: Typensitojabakteerit ovat bakteereita, jotka pystyvät sitomaan typpeä ilmasta nitrogenaasientsyymin avulla. Typensitojabakteereja elää muun muassa hernekasvien, tyrnien ja leppien juurinystyröissä. Kasveja, joiden kanssa typensitojabakteerit toimivat, kutsutaan typensitojakasveiksi. Bakteereilla on mutualistinen suhde tällaiseen kasviin. Ne saavat isäntäkasvilta hiilihydraatteja, joista saamalla energiallaan bakteerit muodostavat typpikaasusta ammoniumia ja tarvitsemiaan yhdisteitä. Bakteerit antavat typpiyhdisteitä myös isäntäkasvilleen. Typensidontabakteereita elää myös vapaasti maaperässä ja vedessä.


title: Typensidonta

text: Biologiset typensitojat voidaan jakaa kolmeen erilaiseen ryhmään eli vapaisiin typensitojiin, symbioottisiin typensitojiin ja puolisymbioottisiin typensitojiin. Biologista typensidontaa voidaan hyödyntää luomuviljelyssä.


title: Typensidonta

text: Vapaisiin typensitojiin kuuluu yli 30 bakteeri- ja syanobakteerisukua, jotka eivät tarvitse erityistä isäntäkasvia. Näiden merkitys on maailmanlaajuisesti tärkeä, mutta Suomessa viileästä ilmastosta johtuen vähäinen. Esimerkkinä vapaista typensitojista on Clostridium -suvun bakteerit.


title: Typensidonta

text: Symbioottisiin typensitojiin kuuluu palkokasvien juurinystyräbakteerit. Nämä tarvitsevat isäntäkasvin. Suomessa symbioottisten typensitojien merkitys on melko suuri ja näitä esiintyy esimerkiksi palkokasvien, lepän ja tyrnin juuristoissa. Suomessa tärkeimpiä symbioottisia typensitojia ovat Rhizobium -bakteerit. Bakteerit muodostavat kasvin juureen läpimitaltaan 0,5 – 3 mm kuroutumia, jotka ovat aktiivisessa typensidontavaiheessa väriltään vaaleanpunaisia. Punainen väri on peräisin biologiselle typensidonnalle välttämättömästä leghemoglobiinista.


title: Typensidonta

text: Yleisimmät Rhizobium –bakteerit isäntäkasvinsa perusteella:


title: Typensidonta

text: Typensidontapotentiaali vaihtelee kasvien satotason typpipitoisuuden ja typensidontatehon mukaan ollen sinimailasella suurin ja herneellä pienin.


title: Typensidonta

text: Puolisymbioottisiin typensitojiin kuuluu esimerkiksi Bacillus -suvun bakteerit. Puolisymbioottisia typensitojia elää joidenkin kasvien esim. vehnän juuriston ympärillä. Suomessa näiden merkitys on vähäinen.


title: Typensidonta

text: Typensidonta toimii hyvin, jos maaperä ei ole liian hapan eikä liian kylmä. Biologinen typensidonta alkaa juurissa kun maan lämpötila ylittää + 7 °C ja on tehokkaimmillaan maan lämpötilan ollessa + 15 – + 25 °C. Typensidonnan minimi pH-vaatimus on kivennäismailla 6 ja eloperäisillä mailla 5,5. Valkoapilalla ja lupiinilla pH-vaatimus on n. 0,5 yksikköä edellisiä alempi.


title: Club Car

text: Club Car on yhdysvaltalainen yritys, joka valmistaa erilaisia pienajoneuvoja. Se on tunnettu erityisesti golfautoistaan. Club Car valmistaa sekä sähkö- että bensiinikäyttöisiä golfautoja.


title: Club Car

text: Yhtiön toimitilat sekä tehtaat sijaitsevat Augustassa, Georgiassa.


title: David Hemery

text: David Hemery (s. 18. heinäkuuta 1944 Cirencester, Gloucestershire, Englanti) on entinen brittiläinen aitajuoksija ja olympiavoittaja.


title: David Hemery

text: David Hemery asui isänsä työn vuoksi Yhdysvalloissa vuosina 1956–1962. Aikustuttuaan hän palasi Yhdysvaltoihin opiskelemaan Bostonin yliopistoon. Vuonna 1966 hän juoksi sisäratojen Euroopan ennätykset 600 jaardilla (1.09,8) ja 60 jaardin aitajuoksussa (7,1). Samana vuonna hän voitti 110 metrin aitajuoksussa Kansainyhteisön mestaruuden ja juoksi matkan Britannian ennätyksen 13,9.


title: David Hemery

text: Vuonna 1968 Hemery voitti 440 jaardin aitajuoksussa Yhdysvaltain yliopistomestaruuden ajalla 49,8. Hänen taakseen jäi Geoff Vanderstock, joka samana vuonna paransi 400 metrin aitajuoksun maailmanennätykseksi 48,8. Samana syksynä Méxicon olympialaisissa Hemery juoksi 400 metrin aitojen alkuerässään toiseksi ajalla 50,3 ja välierässään kolmanneksi ajalla 49,3. Loppukilpailussa hän oli ylivoimainen ja voitti kultaa uudella ME-ajalla 48,1. Sähköajanotolla loppuaika oli 48,12, joka kesti maailmanennätyksenä seuraaviin olympialaisiin ja Euroopan ennätyksenä vuoteen 1979 saakka. Olympialaisten 4 × 400 metrin viestijuoksussa Hemery juoksi kolmannen osuuden Britannian joukkueessa, joka sijoittui viidenneksi ajalla 3.01,2.


title: David Hemery

text: Ateenan EM-kilpailuissa 1969 Hemery osallistui 110 metrin aitajuoksuun ja saavutti hopeaa ajalla 13,7 oltuaan 0,2 sekuntia Italian Eddy Ottozia hitaampi. Vuonna 1970 hän voitti toistamiseen Kansainyhteisön mestaruuden pika-aidoissa. Münchenin olympialaisissa 1972 hän voitti 400 metrin aitajuoksussa alkueränsä ajalla 49,72. Välierässä hän sijoittui kolmanneksi ajalla 49,66 edellään Ugandan John Akii-Bua ja Yhdysvaltain Ralph Mann. Loppukilpailussa samat kaksi miestä olivat Hemeryä nopeampia. Ajalla 48,52 Hemery sai pronssia ja menetti samalla maailmanennätyksensä Akii-Bualle. Kolmannen olympiamitalinsa Hemery sai Münchenin kisojen 4 × 400 metrin viestissä, jossa hän juoksi kolmannen osuuden ja Britannia sijoittui hopealle Euroopan ennätyksellä 3.00,46.


title: David Hemery

text: Hemery lopetti amatööriuransa, johon sisältyi myös kymmenottelua, vuoteen 1972 mutta kilpaili vielä ammattilaisena. Vuosina 1975–1982 hän toimi valmentajana Bostonin yliopistossa. Hän on kirjoittanut "Another hurdle" -nimisen elämäkerran.


title: Drogheda United FC

text: Drogheda United FC (Iiriksi: Cumann Peile Dhroichead Átha Aontaithe) on irlantilainen jalkapalloseura, joka pelaa Irlannin pääsarjassa, FAI Premier Divisionissa. Joukkue pelaa kotiottelunsa Hunky Dorys Park -stadionilla, jonne mahtuu 2 000 katsojaa. Ennen Hunky Dorys Parkia joukkueen kotikenttänä toimi Lourdes Stadium. Seuraa on edustanut myös kaksi suomalaista pelaajaa, maalivahti Mikko Vilmunen ja keskikenttäpelaaja Sami Ristilä.


title: Drogheda United FC

text: Drogheda United perustettiin vuonna 1919, mutta seura valittiin vasta vuonna 1963 Irlannin jalkapalloliigaan. Joukkue pääsi kaudella 1983–1984 UEFA Cupiin ja ensimmäisellä kierroksella vastaan tuli englantilainen Tottenham Hotspur, joka voitti seuran tylysti 14–0. Seuraavan kerran seura pääsi kansainvälisiin kisoihin kaudella 2006–2007, jälleen UEFA Cupiin. Ensimmäisellä karsintakierroksella vastustajaksi tuli suomalainen Helsingin Jalkapalloklubi, jonka joukkue voitti 4–2. Toisella karsintakierroksella norjalainen IK Start pudotti seuran jatkosta rangaistuspotkuilla 11–10. Seuraavalla kaudella seura voitti ensin sanmarinolaisen AC Libertasin 4–1 ja hävisi ruotsalaiselle Helsingborgs IF:lle 4–1. Kaudella 2008–2009 joukkue pelasi ensimmäisen karsintakierroksen ottelun voittamalla virolaisen FC Levadia Tallinnan. Toisella kierroksella vastaan tuli ukrainalainen FK Dynamo Kiova, jolle joukkue hävisi yhteismaalein 4–2.


title: Baarle-Nassau

text: Baarle-Nassau on Alankomaissa, Pohjois-Brabantin provinssissa sijaitseva kunta. Asukkaita kunnassa on 6 670 (1.2.2008) ja väestötiheys on 87 as./km². Kunnan pinta-ala on 76,3 neliökilometriä, josta vettä on 0,03 km². Baarle-Nassaun pormestari on Jan Hendrikx. Kunnan keskuspaikka on samanniminen kuin kuntakin.


title: Baarle-Nassau

text: Baarle-Nassaun naapurikunnat ovat Alphen-Chaam pohjoisessa, Ravels idässä, Turnhout kaakossa, Baarle-Hertog ja Merksplas etelässä ja Hoogstraten lounaassa ja lännessä. Alphen-Chaamia lukuun ottamatta Baarle-Nassaun naapurikunnat sijaitsevat Belgiassa.


title: Baarle-Nassau

text: Baarle-Nassaulla on erittäin monimutkaiset rajat, sillä 22 osaa, joita kutsutaan enklaaveiksi, belgialaisesta Baarle-Hertogin kunnasta sijaitsee Baarle-Nassaun sisällä. Kahdeksan eksklaavia Baarle-Nassauta puolestaan on kokonaan Belgian ympäröimänä. Näistä kahdeksasta seitsemän sijaitsee Belgialle kuuluvien enklaavien sisällä.


title: Baarle-Nassau

text: Baarle-Nassaussa ja Baarle-Hertogissa on omat kaupungintalot, paloasemat, kirkot, poliisiasemat sekä yrityksillä alankomaalainen ja belgialainen osoite. Puolestaan muun muassa juomaveden ja kaasun kunnat hankkivat yhdessä.


title: Baarle-Nassau

text: Monimutkaiset rajat ovat lukuisten keskiaikaisten sopimusten, maavaihtokauppojen sekä Bredan lordin ja Brabantin herttuan välisten kauppojen tulos.


title: Baarle-Nassau

text: Kunta muodostuu seuraavista osista (): Baarle-Nassau Grens, Boshoven, Castelré, Driehuizen, Eikelenbosch, Gorpeind, Grens/Ghill, Heesboom, Heikant, Hoogeind, Huisvennen, Keizershoek, Klein-Bedaf, Liefkenshoek, Loveren, Maaijkant, Nieuwe Strumpt, Nijhoven, Oude Strumpt, Reth, Reuth, Tommel, Ulicoten, Veldbraak ja Voske.


title: Romeo Bertini

text: Romeo Bertini (21. huhtikuuta 1893 – 29. elokuuta 1973) oli italialainen maratoonari. Hän saavutti hopeaa vuoden 1924 kesäolympialaisissa Pariisissa suomalaisen Albin Stenroosin jälkeen. Hänen aikansa oli 2.47.19,6.


title: Carolina Coronado

text: Carolina Coronado Romero de Tejada (21. elokuuta 1821 Almendralejo – 15. tammikuuta 1911 Lissabon) oli espanjalainen kirjailija. Hän tuli tunnetuksi varsinkin runoudestaan, mutta julkaisi myös useita romaaneja.


title: Arnie Robinson

text: Arnie Robinson (s. 7. huhtikuuta 1948 San Diego) on entinen yhdysvaltalainen pituushyppääjä ja olympiavoittaja.


title: Arnie Robinson

text: Arnie Robinson voitti pituushypyssä Pan-Amerikan mestaruuden vuonna 1971 ja saapui ennakkosuosikkina Münchenin 1972 olympialaisiin. Siellä hän kuitenkin jäi pronssimitalille tuloksella 803 cm. Viidennellä kierroksella saavuttamansa pisimmän hypyn lisäksi hän hyppäsi toisella kierroksella 789 ja kolmannella 795 cm. Kultaa voitti hänen nuori maanmiehensä Randy Williams tuloksella 824 cm.


title: Arnie Robinson

text: Montréalin 1976 olympialaisissa Robinson voitti kultaa ponkaisemalla 0,6 m/s:n vastatuulessa koko kilpailun ensimmäisellä hypyllä tuloksen 835 cm, joka jäi koko vuoden parhaaksi tulokseksi maailmassa. Hänen muut hyppynsä kantoivat 826 cm toisella, 804 cm neljännellä, 816 cm viidennellä ja 791 cm viimeisellä hyppykierroksella. Hallitseva mestari Williams sijoittui nyt toiseksi tuloksella 811 cm. Vuonna 1977 Robinson voitti maailmancupin.


title: Arnie Robinson

text: 188-senttinen Robinson ylitti vuosina 1971–1980 kahdeksan metrin rajan yhdeksänä eri vuonna. Vielä vuonna 1980 hänen paras tuloksensa oli 803 cm. Yhdysvaltain mestaruuden hän voitti kuusi kertaa.


title: Exercitia spiritualia

text: Exercitia spiritualia (suom. Hengelliset harjoitukset) oli jesuiittaveljeskunnan perustaja Ignatius Loyolan vuonna 1541 kirjoittama teos. Sitä pidetään "jesuiittojen hengellisen kirjallisuuden klassisena dokumenttina", mikä lisää teoksen merkittävyyttä.


title: Exercitia spiritualia

text: Teos sisältää paljon erilaisia jesuiittaveljeskuntaan liittyviä ohjeita ja toteamuksia:


title: Baarle-Hertog

text: Baarle-Hertog () on kunta Antwerpenin provinssissa, Flanderissa, Belgiassa. Kunta kuuluu Turnhoutin arrondissementtiin. 1. tammikuuta 2008 Baarle-Hertogissa oli 2 385 asukasta. Pinta-alaa kunnalla on 7,48 km² ja asukastiheys on 319 asukasta neliökilometrillä.


title: Baarle-Hertog

text: Baarle-Hertogin naapurikunnat ovat Hoogstraten lännessä, Merksplas etelässä, Turnhout kaakossa, Ravels idässä sekä alankomaalainen Baarle-Nassau pohjoisessa ja ympärillä.


title: Baarle-Hertog

text: Baarle-Hertogilla on erittäin monimutkaiset rajat, sillä sen 22 osaa, joita kutsutaan eksklaaveiksi, sijaitsee Alankomaille kuuluvan Baarle-Nassaun sisällä. Kahdeksan eksklaavia Baarle-Nassauta puolestaan on kokonaan Belgian ympäröimänä. Näistä kahdeksasta seitsemän sijaitsee Belgialle kuuluvien enklaavien sisällä.


title: Baarle-Hertog


title: Baarle-Hertog


title: Baarle-Hertog

text: Alankomaalainen taidemaalari Petrus Christus syntyi Baarle-Hertogissa 1400-luvulla.


title: Randy Williams

text: Randy Williams (s. 23. elokuuta 1953 Fresno) on entinen yhdysvaltalainen pituushyppääjä ja yhä lajinsa kaikkien aikojen nuorin olympiavoittaja.


title: Randy Williams

text: Randy Williams voitti pituushypyn olympiakultaa juuri 19 vuotta täyttäneenä Münchenin 1972 olympialaisissa. 175-senttinen nuorukainen hyppäsi karsinnassa tuloksen 834 cm, joka oli sen vuoden paras tulos maailmassa ja alle 20-vuotiaiden maailmanennätys. Nuorten maailmanennätyksenä tulos säilyi kesäkuuhun 2012 saakka, jolloin Sergei Morgunov hyppäsi 835 cm. Loppukilpailun ensimmäisellä hypyllään hän hyppäsi 824 cm, mikä riitti voittoon. Hänen seuraavat hyppynsä kantoivat 732, 772, 780 ja 777 cm, ja viimeisellä kierroksella hän ei saanut tulosta. Toukokuussa 1973 Williams hyppäsi Eugenessa myötätuulituloksen 846 cm.


title: Randy Williams

text: Montréalin 1976 olympialaisissa Williams saavutti hopeaa vuoden parhaalla tuloksellaan 811 cm. Tämän ensimmäisen hyppynsä lisäksi hän sai tuloksen toisella ja kuudennella kierroksella, joilla molemmilla mitaksi saatiin 781 cm. Williamsin maanmies Arnie Robinson voitti kultaa tuloksella 835 cm. Vuonna 1980 Williams sijoittui Yhdysvaltain olympiakarsinnoissa kolmanneksi mutta ei päässyt enää kolmansiin kisoihinsa Yhdysvaltain ryhdyttyä boikottiin. Vuonna 1981 hän hyppäsi vielä tuloksen 802 cm. Kahdeksan metrin rajan hän ylitti yhdeksänä vuonna.


title: Randy Williams

text: Urheilu-uransa jälkeen Williams on työskennellyt palomiehenä.


title: Tampereen Ilveksen SM-sarjakausi 1951–1952

text: Tampereen Ilves pelasi kaudella 1951–52 jääkiekon SM-sarjassa ja voitti yhdeksännen Suomen mestaruutensa.


text: SM-sarjassa jatkettiin edellisellä kaudella käyttöön otetulla järjestelmällä. Sarjasta olivat pudonneet tamperelaiset TPV ja TK-V ja tilalle nousivat Turun Pyrkivä ja Hämeenlinnan Pallokerho. Suomi osallistui helmikuussa 1952 ensimmäistä kertaa talviolympialaisten jääkiekkoon, ja tästä syystä SM-sarjassa pelattiin vain yksi kierros; ohjelmassa oli siis neljä runkosarjaottelua kullekin joukkueelle. Myös leuto talvi on mainittu syynä tynkäsarjalle.


text: Ilves pelasi kotiottelunsa Koulukadun kentällä. Joukkueen valmentajana toimi Risto Lindroos, jolle tämä oli kymmenes ja toiseksi viimeinen valmennuskausi Ilveksessä. Kapteeniksi nimettiin ensimmäiselle kaudelleen Aarne Honkavaara. Honkavaara oli jälleen, jo seitsemäntenä perättäisenä kautena, joukkueensa paras pistemies ja voitti kolmannen perättäisen kerran SM-sarjan pistepörssin.


text: Ilveksen joukkue ei tällekään kaudelle kokenut kovin merkittäviä muutoksia. Edelliskausien tähtihyökkääjä Kalle Havulinna piti välivuoden ja pitkäaikainen maalivahti Juhani Linkosuo lopetti uransa, mutta muut runkopelaajat pysyivät joukkueessa. Puolustuksessa debytoi Erkki Koiso, joka sittemmin pelasi Ilveksessä 10 kautta ja valmensi kaksi, ja hyökkäykseen liittyivät niin ikään pitkät uransa aloittaneet Räshid Hakimsan ja Heikki J. Salminen.


text: Edellisen kauden tapaan Ilves voitti runkosarjalohkonsa puhtaalla pelillä, mutta ottelut olivat sarjanousija Pyrkivää vastaan käytyä peliä lukuun ottamatta huomattavasti tasaväkisempiä. Ilves ei myöskään tilastojen valossa ollut sarjan paras joukkue, vaan B-lohkon samoin ilman pistemenetyksiä voittaneen toisen sarjanousijan HPK:n maaliero oli huomattavasti parempi.


text: Ilveksen kahdessa kotiottelussa kävi yhteensä 3000 katsojaa, keskimäärin siis 1500.


text: Huolimatta HPK:n paremmasta menestyksestä runkosarjassa Ilves voitti molemmat loppuottelut. 3. helmikuuta Hämeenlinnassa pelatussa ensimmäisessä ottelussa Ilves oli parempi maalein 1–6 ja toisessa kohtaamisessa 9. päivänä Tampereella 4–3. Näin Ilves oli kolmannen kerran perättäin Suomen mestari.


text: Yhden mitalittoman kauden jälkeen Ilveksen A-nuoret voittivat vuonna 1952 kuudennen Suomen mestaruutensa.


title: Ad maiorem Dei gloriam

text: Ad maiorem Dei gloriam (suom. "Jumalan suuremmaksi kunniaksi"), tunnetaan myös muodossa ad majorem Dei gloriam on jesuiittaveljeskunnan motto. Usein se esiintyy myös lyhenteenä AMDG.


title: Ad maiorem Dei gloriam

text: Moton alkujuuret löytyvät jesuiittaveljeskunnan perustajan Ignatius Loyolan tunnuslauseesta "Kaikki Jumalan suuremmaksi kunniaksi", mistä tuli myös veljeskunnan johtoajatus. Nykyään moton saattaa tavata paitsi jesuiittarakennuksissa ja pyhimyspatsaissa, myös jesuiittakoulujen oppilaiden töissä. Tavallinen tapa jesuiittakouluissa on nykyäänkin laittaa opiskelijat kirjoittamaan aineisiinsa moton kirjainlyhenne.


title: Autotrofi

text: Autotrofia eli omavaraisuus tarkoittaa sitä, että eliö pystyy tuottamaan tarvitsemansa energian itse fotosynteesin tai kemosynteesin avulla. Autotrofi eli tuottaja on yhteyttämiskykyinen eliö, joka osaa käyttää auringonvaloa energianlähteenä ja tuottaa monimutkaisia kemiallisia yhdisteitä. Autotrofeja ovat useimmat kasvit ja levät sekä jotkin bakteerit. Sienet ja eläimet ovat heterotrofisia.


title: Autotrofi

text: Autotrofit varmistavat hajottajan ja kuluttajan ohella omalta osaltaan aineen kierron luonnossa.


title: Autotrofi

text: Kasveilla yhteyttämiselimenä toimivat viherhiukkaset. Yhteyttäminen perustuu klorofyllimolekyyliin.


title: Autotrofi

text: Kasvit ovat sopeutuneet rakenteeltaan ympäristöönsä siten, että ne saavat yhteyttämiseen tarvittavia aineita ja valoa riittävästi. Esimerkiksi vesikasvien kasvupaikat sijaitsevat siellä, missä on riittävä hiilidioksidi- ja bikarbonaattipitoisuus.


title: Hans Baumgartner

text: Hans Baumgartner (s. 30. toukokuuta 1949) on entinen saksalainen pituushyppääjä.


title: Hans Baumgartner

text: Baumgartner saavutti olympiahopeaa Münchenin kisoissa 1972. Hän hyppäsi loppukilpailun kolmannella kierroksella tuloksen 818 cm. Vuoden 1972 maailmantilastossa hän oli tuloksellaan neljännellä sijalla edellään vain kolme yhdysvaltalaista.


title: Hans Baumgartner

text: Rooman EM-kilpailuissa 1974 Baumgartner sijoittui neljänneksi tuloksella 793 cm. Montréalin olympialaisissa 1976 hän sai tuloksen vain kolmannella hypyllään, jonka mitta 784 cm riitti kahdeksanteen sijaan.


title: Hans Baumgartner

text: Sisäratojen EM-kilpailuissa Baumgartner on voittanut viisi mitalia. Kultaa hän voitti Sofiassa 1971 (tulos 812 cm), Rotterdamissa 1973 (785 cm) ja San Sebastiánissa 1977 (796 cm). Hopeaa hän sai Grenoblessa 1972 (799 cm) ja Göteborgissa 1974 (810 cm)


title: Regimini militantis Ecclesiae

text: Regimini militantis Ecclesiae oli paavi Paavali III:n 27. syyskuuta 1540 antama bulla, jossa hän antoi hyväksyntänsä muutamaa vuotta aikaisemmin perustetulle jesuiittaveljeskunnalle.


title: Regimini militantis Ecclesiae

text: Bullan antamista edelsi veljeskunnan perustaminen kuusi vuotta aikaisemmin. Veljeskunta oli päättänyt asettua uskolliseksi suoraan paaville, mikä teki vastaperustetusta veljeskunnasta poikkeuksellisen katolilaisten sääntökuntien joukossa. Jesuiitat eivät myöskään sitoutuneet luostarielämään.


title: Regimini militantis Ecclesiae

text: Jesuiittaveljeskunnan perustaminen osui paavin kannalta otolliseen aikaan, sillä samaan aikaan uskonpuhdistus sai jalansijaa ympäri Eurooppaa. Jesuiitoista tulikin pian tehokas seura torjumaan reformaation leviämistä ja paavin vallan murenemista.


title: Mazda R360

text: Mazda R360 on Mazdan ensimmäinen kaksiovinen- ja paikkainen automalli. Se tuli myyntiin vuonna 1960. Vuonna 1964 siitä tehtiin myös avolavamalli, Mazda B360. Samana vuonna myyntiin tuli myös avomalli. Moottori on asennettu takaosaan. Vaihteistona on joko nelivaihteinen manuaali tai kaksivaihteinen automaatti.


title: Denitrifikaatio

text: Denitrifikaatio on biologinen prosessi, jossa anaerobiset bakteerit hajottavat nitraatteja ja nitriittejä typpikaasuksi tai vaihtoehtoisesti typpioksidiksi. Denitrifikaatio vapauttaa siten typpeä ilmakehään. Denitrifikaatiota suorittavia bakteereita kutsutaan denitrifikaatiobakteereiksi.


title: Denitrifikaatio

text: Kunnallisessa jäteveden puhdistuksessa typen poistamiseen käsiteltävästä prosessivedestä.


title: Frank Wartenberg

text: Frank Wartenberg (s. 29. toukokuuta 1955) on itäsaksalainen pituushyppääjä ja olympiamitalisti.


title: Frank Wartenberg

text: Wartenberg hyppäsi 18-vuotiaana vuonna 1974 hallissa tuloksen 801 cm, joka säilyi Saksan alle 20-vuotiaiden halliennätyksenä lähes 41 vuotta. Ennätyksen rikkoi Max Heß tammikuussa 2015 hypättyään 803 cm. Rooman EM-kilpailuissa 1974 Wartenberg pääsi loppukilpailuun, jossa jäi 12:nneksi tuloksella 725 cm.


title: Frank Wartenberg

text: Montréalin olympialaisissa 1976 Wartenberg saavutti pronssia. Hän hyppäsi ensimmäisellä kierroksella tuloksen 781 cm, jätti toisen kierroksen väliin ja astui kolmannen hyppynsä yli. Hän oli tuossa vaiheessa kahdeksas ja pääsi niukasti kolmelle viimeiselle kierrokselle. Neljännellä kierroksella hän hyppäsi tuloksen 802 cm, joka riitti kolmanteen sijaan. Viidennellä kierroksella hän hyppäsi 784 cm ja kuudes hyppy oli yliastuttu. Hänen paras hyppynsä vuonna 1976 kantoi 818 cm, ja sillä hän oli koko vuoden maailmantilastossa neljäs.


title: Frank Wartenberg

text: Frank Wartenbergin vaimo Christiane Wartenberg (o.s. Stoll) on 1 500 metrin juoksun olympiamitalisti.


title: Dioksiinit

text: Dioksiinit on epätäsmällinen yleisnimi ryhmälle kloorattuja aineita, jotka ovat hyvin kestäviä ja pysyviä orgaanisia yhdisteitä, ja kuuluvat niin kutsuttuihin POP-yhdisteisiin. Ne kertyvät ravintoketjussa ja muutamat niistä ovat erittäin myrkyllisiä. Dioksiineihin luetaan yleensä


title: Dioksiinit

text: Kemiallisesti oikea dioksiini on 1,4-dioksiini eli "p"-dioksiini. Se on yksinkertainen orgaaninen helposti syttyvä neste, jolla ei ole polykloorattujen dibentsodioksiinien ominaisuuksia eikä toksisuutta. Se muodostaa PCDD-yhdisteiden keskimmäisen renkaan.


title: Dioksiinit

text: Polyklooratut dibentso"-p-"dioksiinit ovat kolmirenkaisia tasomaisia yhdisteitä, joissa kaksi bentseenirengasta on liittynyt kahdella happisillalla toisiinsa. Niissä on 1-8 klooriatomia, ja niitä on 75 klooriatomien suhteen toisistaan poikkeavaa kongeneeria (johdosta).


title: Dioksiinit

text: Polyklooratuissa dibentsofuraaneissa happisiltoja on vain yksi, toinen renkaiden välinen sidos on suoraan hiilestä hiileen. Niitä on 135 kongeneeria.


title: Dioksiinit

text: PCDD/PCDF-aineita on siis yhteensä 210 kongeneeria, joista 17 on myrkyllistä. Myrkyllisyys edellyttää kloorautumista asemiin 2,3,7 ja 8; klooreja voi olla enemmän, mutta voimakkuus pääsääntöisesti pienenee jokaisesta lisäkloorista. Kloorit asemissa 2,3,7 ja 8 myös estävät entsyymejä pilkkomasta PCDD/F-aineita; jos jokin näistä puuttuu, aine metaboloituu suhteellisen nopeasti. Tyyppiaine TCDD eli 2,3,7,8-tetraklooridibentso"-p-"dioksiini on yksi voimakkaimmista synteettisistä myrkyistä.


title: Dioksiinit

text: PCB-yhdisteitä on yhteensä 209, mutta niistä on dioksiininkaltaisia vain 12, neljä ei-orto -yhdistettä, joissa ei ole yhtään klooria orto-asemassa kahta bentseenirengasta yhdistävään hiili-hiili-sidokseen nähden (kaavassa kohdissa 2, 2', 6 tai 6'), sekä kahdeksan ns. mono-orto-yhdistettä. Dioksiininkaltaisten vaikutusten edellytyksenä on tasomainen rakenne, ja orto-kloorit estävät PCB-molekyyliä asettumasta tasomaiseen muotoon eli konformaatioon.


title: Dioksiinit

text: Erirakenteiset dioksiinit vaikuttavat kvalitatiivisesti samalla tavalla, mutta niiden välillä on 30 000-kertaisia voimakkuuseroja. Niiden vertaamiseksi on kehitetty ns. TEF-tekijä (Toxic Equivalency Factor), jonka avulla voidaan laskea seoksessa olevien aineiden yhteisvaikutus. Siinä eri aineet muutetaan laskennalliseksi TCDD:ksi ja voidaan laskea yhteen vähän samaan tapaan, kuin olut, viini ja koskenkorva voidaan laskea yhteen absoluuttisena alkoholina.


title: Dioksiinit

text: PCDD- ja PCDF-aineita ei tuoteta tarkoituksellisesti, vaan niitä syntyy epätäydellisen palamisen ja kloorausprosessien sivutuotteina. Merkittävimmät dioksiinien päästölähteet ovat Suomessa kaatopaikkapalot, metalliteollisuus ja puun pienpoltto.


title: Dioksiinit

text: Dioksiineja muodostuu myös esimerkiksi sellun ja paperin tuotannossa, jäteöljyn hävittämisessä ja jätteenpoltossa. Euroopan Unionin jätteenpolttodirektiivi on niin tiukka, että sitä noudatettaessa dioksiineja on vähemmän savukaasuissa kuin polttoaineessa.


title: Dioksiinit

text: Saastuneissa maissa vanhoilla saha-alueilla Suomessa on runsaasti dioksiineja. Ne ovat peräisin sinistymisen estoon käytetyistä fungisideista kloorifenoleista, joissa niitä oli epäpuhtautena.


title: Dioksiinit

text: PCB-yhdisteitä on käytetty kestävinä öljyinä moniin eri tarkoituksiin. Ne ovat seoksia, ja niissä on pieniä määriä myös dioksiininkaltaisia PCB-yhdisteitä ja mm. dibentsofuraaneja. Vaikka niitä ei enää käytetä, niitä on tuotteissa (esim. muoveissa) ja ympäristössä edelleen merkittäviä määriä.


title: Dioksiinit

text: Dioksiinit ovat kestäviä ympäristössä ja elimistössä – niiden puoliintumisaika ihmisen elimistössä vaihtelee vuodesta yli kymmeneen vuoteen. Ne ovat rasvaliukoisia, joten ne rikastuvat ravintoketjussa. Tästä syystä dioksiinit häiritsevät ravintoketjun huipulla olevien eläinten kuten hylkeiden ja kotkien lisääntymistä. Toisaalta dioksiinit ovat niin huonosti vesiliukoisia ja takertuvat maa-ainekseen, että ne eivät juuri liiku saastuneista maista eivätkä joudu pohjaveteen. Ihmiselle tärkeimmät lähteet ovat Keski-Euroopassa liha ja maito, koska dioksiinit ovat levinneet laitumille savukaasuista. Suomessa suurin lähde on Itämeren kala, jossa on verrattain suuria pitoisuuksia, kun taas liha- ja maitotuotteet ovat hyvin puhtaita.


title: Dioksiinit

text:
Hidas eliminoituminen ihmiselimistöstä ja pitkä puoliintumisaika tarkoittavat sitä, että vakiosaanti esim. ruoasta lisää elimistössä olevaa määrää hitaasti mutta jatkuvasti koko elämän ajan. Siksi 60-vuotiailla on elimistössään 5-10 kertaa enemmän dioksiineja kuin 20-vuotiailla. Toisaalta se tarkoittaa sitä, että ratkaisevaa on vain pitkä altistus, eikä suhteellisen suurikaan lyhytaikainen altistus esim. tapahtuneiden rehun saastumisepisodien aikana juurikaan muuta elimistön dioksiinimäärää. Siksi ei ole katsottu aiheelliseksi esim. rajoittaa kalan syöntiä erikseen raskauden aikana, vaan samat ohjeet pätevät kuin siihenkin asti.
Itämeren lohi sisältää EU:n raja-arvot ylittävän määrän dioksiinia. Suomella ja Ruotsilla on poikkeuslupa myydä arvot ylittävän määrän dioksiinia ylittävää kalaa.
Itämeren lohta ja taimenta tai isoa, yli 17 cm:n pituista silakkaa suositellaan syömään korkeintaan 1–2 kertaa kuussa.


title: Dioksiinit

text: Dioksiinien vaikutukset perustuvat ns. AH-reseptoriin eli "dioksiinireseptoriin". Tämä on soluissa oleva transkriptiofaktori, joka säätelee monien geenien ilmentymistä. AH-reseptoria stimuloivat myös monet muut vierasaineet, ja yksi sen keskeisistä tehtävistä onkin vierasaineiden metabolian kiihdyttäminen myrkyllisten aineiden poistamiseksi. Tämä tapahtuu indusoimalla useiden CYP-entsyymien ilmentymistä, esim. CYP1A1:n. Siten kohtuullinen AH-reseptorin stimuloituminen lienee hyödyllinen eikä haitallinen ilmiö ja sen tavoitteena on suojata elimistöä myrkkyvaikutuksilta. Voimakkaasta pitkäaikaisesta stimulaatiosta aiheutuu haittoja ja myrkkyvaikutuksia.


title: Dioksiinit

text: Dioksiinit eivät ole merkittävästi vaikuttaneet ihmiseen ravinnosta saadun altistuksen takia, koska ihmisen ruokavalio on monipuolisempi kuin hylkeiden ja merikotkien. Kalan sisältämien hyvien rasvahappojen takia kalan syömistä pidetään terveellisenä huolimatta sen mahdollisista suuristakin dioksiinipitoisuuksista. Dioksiinialtistuksen vähentämiseksi suositellaan kuitenkin syötävän mahdollisimman monipuolisesti eri alueilla kasvavia ja eri lajisia kaloja.


title: Dioksiinit

text: Dioksiinit, furaanit ja dioksiininkaltaiset PCB-yhdisteet vaikuttavat kaikki AH-reseptorin kautta, mutta niiden voimakkuus on hyvin erilainen. Kun niille annetaan voimakkuuden mukainen TEF-arvo, jokaisen kongeneerin määrä voidaan ilmaista ikään kuin se olisi TCDD:tä. Aineen määrä (usein pikogrammoissa tai nanogrammoissa) kerrotaan sen TEF-arvolla, jolloin saadaan laskennallinen määrä kongeneerin TCDD-ekvivalenttia. Kun seoksen kaikkien kongeneerien ekvivalenttiset määrät lasketaan yhteen, saadaan TEQ-arvo, joka osoittaa seoksen määrän laskennallisena TCDD-määränä (TCDD Equivalence). Käytössä olevat TEF-arvot on laadittu Maailman terveysjärjestön asiantuntijaryhmässä vuonna 2005.


title: Dioksiinit

text: Dioksiinien havaittuja haittavaikutuksia ihmisissä ovat myrkytystapauksissa olleet klooriakne ja hampaiden kehityksen häiriintyminen. Vaikeiden pitkäaikaisten riisiöljyn saastumisesta aiheutuneiden PCB-myrkytysten (Yusho ja Yucheng) oireet lienevät myös pääasiassa dioksiininkaltaisia vaikutuksia. Näissä myrkytyksissä nähtiin hyvin monenlaisia kehityshäiriöitä, eniten erilaisia iho-oireita syntyvillä lapsilla.


title: Dioksiinit

text: Koe-eläimissä on havaittu painon putoamista jopa 50 prosenttiin sekä ruumiinlämmön laskua. Myrkytyskuolema on tyypillisesti viivästynyt, 1–3 viikkoa suuren annoksen antamisesta. Eri eläinlajien ja jopa -kantojen herkkyys dioksiinien akuutteihin myrkkyvaikutuksiin on tyypillisesti hyvin erilainen. Marsu on tuhansia kertoja herkempi kuin hamsteri, ja myös eri rottakantojen välillä voi olla tuhatkertaisia eroja (LD50 eli keskimääräinen tappava annos mainituilla lajeilla ja kannoilla on noin 1 mikrogrammasta yli 10 000 mikrogrammaan kilogrammaa kohti). Tämä on vaikeuttanut riskinarviointia. Suuret annokset aiheuttavat koe-eläimille hyvin monenlaisia toksisia vaikutuksia, herkimpiä näyttävät olevan erilaiset kehityshäiriöt. Näyttää myös siltä, että dioksiinit häiritsevät huomattavasti urossikiöiden sukupuolista kehitystä ja esimerkiksi myöhempää sperman tuotantoa.


title: Dioksiinit

text: Jo hyvin pieni dioksiiniannos (esim. TCDD:llä luokkaa joitakin kymmeniä ng/kg) lisää sytokromi P450:n alatyypin 1A1 aktiivisuutta; hieman suuremmalla annoksella aktivoituvat myös alatyypit 1A2 (maksassa) sekä 1B1. Suurehkoina annoksina dioksiinit aiheuttavat kateenkorvan surkastumista ja lisäävät eläinten alttiutta sairastua erityyppisiin infektiotauteihin heikentämällä immuniteettia. Sikiöt ovat huomattavasti aikuiseläimiä herkempiä tietyille dioksiinien vaikutuksille. Dioksiinit aiheuttavat epämuodostumia sikiöihin (esim. kitalakihalkio ja vesimunuainen). Rotilla erittäin pienillä annoksilla tuleva vaikutus on kolmannen poskihampaan kehityshäiriö tai jopa hampaan puuttuminen 1 mikrogramman suuruisella annoksella kiloa kohti emolle raskauden aikana annettuna.


title: Dioksiinit

text: TCDD on useita eri syöpiä aiheuttava eläinkarsinogeeni, ja syöpäriskiä on pidetty aikaisemmin sen keskeisenä riskinä. Kansainvälinen syöväntutkimuslaitos IARC on luokitellut sen syöpää aiheuttavaksi aineeksi (luokka A). Aine ei ole kuitenkaan mutageeninen. Eläinkokeissa syöpää aiheuttava kyky liittyy yleiseen toksisuuteen, ja monet tutkijaryhmät pitävät karsinogeenisuutta toissijaisena ja suuriannoksisen toksisuuden aiheuttamana, esim. happiradikaalien muodostumisen takia. Työtoksikologisissa tutkimuksissa se on osoittautunut suhteellisen heikoksi syöpää aiheuttavaksi aineeksi. Siksi Maailman Terveysjärjestön asiantuntijaryhmä katsoi vuonna 1998, että dioksiinien keskeisin riski ei ole syöpäriski vaan kehityshäiriöriski raskauden ja imetyksen aikana. Muita dioksiineja kuin TCDD:tä ei ole erikseen pystytty tutkimaan tarpeeksi, jotta niiden syöpävaarallisuutta ihmiselle voitaisiin arvioida.


title: Mazda B360

text: Mazda B360 on Mazdan vuosina 1961–1968 valmistama avolavamalli, joka perustuu Mazda R360:een. B360:ssa on sama moottori kuin R360:ssä, mutta se on edessä, kun taas R360:n moottori on takana. Myynnissä oli myös suuremmalla V2-moottorilla varustettu malli. Se tunnettiin nimellä Mazda B600.


title: Diversiteetti-indeksi

text: Diversiteetti-indeksi on mittari, joka ilmaisee lajiluokittelun (tai jonkin muun luokittelun) mukaista monimuotoisuutta siten, että se ottaa samanaikaisesti huomioon sekä lajien lukumäärän että niiden suhteelliset runsaudet. Diversiteetti-indeksin arvo kasvaa kun lajimäärä kasvaa tai lajien suhteelliset runsaudet muuttuvat tasaisemmiksi. Suurin diversiteetti-indeksin arvo tietylle lajimäärälle saadaan silloin, kun kaikki lajit ovat yhtä runsaita. Lajien runsautta voidaan eri yhteyksissä mitata eri tavoin, esimerkiksi yksilömäärällä, peittävyydellä tai biomassalla.


title: Diversiteetti-indeksi

text: Vaikka ekologiassa ollaan yleensä kiinnostuneita lajidiversiteetistä, luokitteluna voidaan yhtä hyvin käyttää mitä tahansa muutakin taksonomisen luokittelun tasoa, kuten sukua (jolloin mitataan sukudiversiteettiä) tai heimoa (jolloin mitataan heimodiversiteettiä). Muilla tieteenaloilla voidaan mitata samoilla indekseillä esim. geneettistä diversiteettiä, etnistä diversiteettiä, kielen sanadiversiteettiä tai tekstin kirjaindiversiteettiä.


title: Diversiteetti-indeksi

text: Eri diversiteetti-indeksit mittaavat hyvin eri asioita, joten niiden arvoja ei voi suoraan verrata toisiinsa. Useimmat ovat kuitenkin tavalla tai toisella johdettavissa suureesta, jota on englanninkielisissä teksteissä kutsuttu nimellä "true diversity" eli "aito diversiteetti". Tällä tarkoitetaan tehollista lajimäärää, eli sitä, kuinka monta keskenään yhtä runsasta lajia tarvittaisiin, jotta kunkin suhteellinen runsaus olisi sama kuin kiinnostuksen kohteena olevassa aineistossa havaittu lajien keskimääräinen suhteellinen runsaus. Keskimääräinen suhteellinen runsaus mitataan painotettuna keskiarvona, jossa kunkin lajin suhteellinen runsaus "p" painotetaan itsellään. Keskiarvona käytetään yleistettyä keskiarvoa jonka eksponentti on "q" - 1 (missä "q" ≥ 0). Tehollinen lajimäärä "D" on tämän keskiarvon käänteisluku, ja lasketaan siis seuraavasti:


title: Diversiteetti-indeksi

text: Nimittäjässä "R" on rikkaus eli havaittujen lajien lukumäärä. Vakio "q" käytännössä määrää, mitä keskiarvoa käytetään; esimerkiksi "q" = 2 vastaa aritmeettista keskiarvoa ja "q" = 0 harmonista keskiarvoa. Mitä suurempi "q":n arvo valitaan, sitä lähempänä keskiarvo on yleisimmän lajin suhteellista runsautta. Koska nollas juuri ei ole määritelty, yllä olevaa kaavaa ei voi käyttää kun "q" = 1, vaan silloin nimittäjä lasketaan käyttäen geometrisen keskiarvon kaavaa:


title: Diversiteetti-indeksi

text: Tehollinen lajimäärä "q":n arvolla 1 voidaan kirjoittaa myös muodossa: